LĪGUMA VIENOŠANĀS 

Rīgā
Dokumenta datums ir tā 
elektroniskās parakstīšanas datums

<Pasūtītāja nosaukums>, reģ.Nr.<reģistrācijas numurs>, <adrese>, <paraksta tiesīgās personas amats, vārds un uzvārds> personā[, kas rīkojas pamatojoties uz <atsauce uz dokumentu, kas apliecina paraksta tiesīgās personas tiesības parakstīt Līgumu>] (turpmāk - Pasūtītājs), no vienas puses, 

un  

<Uzņēmēja nosaukums>, reģ.Nr.<reģistrācijas numurs>, <adrese>, <paraksta tiesīgās personas amats, vārds un uzvārds> personā[, kas rīkojas pamatojoties uz <atsauce uz dokumentu, kas apliecina paraksta tiesīgās personas tiesības parakstīt Līgumu>] (turpmāk - Uzņēmējs), no otras puses,

pamatojoties uz Pasūtītāja rīkotās „<Iepirkuma procedūras nosaukums>” Nr.__rezultātiem un Uzņēmēja Piedāvājumu saskaņā ar Līguma noteikumiem,
vienojas: 

1. Līguma noteikumi ietver - Vispārīgos noteikumus: Starptautiskās Inženierkonsultantu Federācijas „Līguma īsā forma” (Latvijas Inženierkonsultantu asociācijas 2007.gada tulkojums), kā kopijas var iegādāties Latvijas Inženierkonsultantu asociācijā, Krišjāņa Barona ielā 99/1a, Rīgā, LV 1012, e-pasts: lika@lika.lv vai www.fidic.org/bookshop, un Speciālos noteikumus, kas ietver Vispārīgo noteikumu labojumus un papildinājumus, un Speciālo noteikumu pielikumus. Vispārīgo noteikumu drukātu versiju un/vai lejupielādējamu PDF versiju Puses iegādājas pašas.

Ja līguma Vispārīgajos noteikumos lietotie izteicieni ir neskaidri, to saturs noskaidrojams ievērojot International Federation of Consulting Engineers „Short Form of Contract” (teksts angļu valodā), ko var iegādāties www.fidic.org/bookshop.

2. Līguma vienošanās vārdiem un izteicieniem ir tāda pati nozīme, kāda tiem ir noteikta Līguma noteikumos.

3. Ievērojot maksājumus, kurus Pasūtītājs saskaņā ar Līguma noteikumiem veiks Uzņēmējam, Uzņēmējs apņemas saskaņā ar Līguma noteikumiem veikt un pabeigt Darbus un novērst visus defektus tajos.

4. Atbilstoši Uzņēmēja iesniegtajam finanšu piedāvājumam Līguma cena par: 
4.1. Vispārīgiem Darbiem ir EUR ________, bez PVN;
4.2. Atsevišķiem Darbiem ir EUR___, bez PVN.

Nodokļu nomaksa veicama atbilstoši spēkā esošiem normatīvajiem aktiem, tajā skaitā pievienotās vērtības nodoklis tiek piemērots saskaņā ar Pievienotās vērtības nodokļa likumu.

5. Rekvizīti maksājumu veikšanai Uzņēmējam: 
<rekvizīti maksājumu veikšanai>.

6. Šī Līguma vienošanās ir sagatavota elektroniska dokumenta veidā un parakstīta ar drošu elektronisko parakstu.

7. Līgums stājas spēkā dienā, kad Puses ir parakstījušas šo Līguma vienošanos.


	[bookmark: _Toc166297194]Uzņēmējs:
	Pasūtītājs:

	<Uzņēmēja nosaukums>
<paraksta tiesīgās personas amats, vārds un uzvārds>
	<Pasūtītāja nosaukums>
<paraksta tiesīgās personas amats, vārds un uzvārds>

	

(paraksts*)

	

(paraksts*)



*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU.
DOKUMENTA PARAKSTĪŠANAS DATUMS IR PĒDĒJĀ PARAKSTĪTĀJA LAIKA ZĪMOGA DATUMS.




PIELIKUMS

Šis Pielikums ir Līguma vienošanās sastāvdaļa.

	Jautājums
	Apakšpunkts
	Informācija

	Līgumu veidojošo dokumentu uzskaitījums prioritārajā secībā:
	1.1.1. un 1.3.
	



(a) Līguma vienošanās
(b) šis Pielikums
(c) Iepirkuma procedūras laikā sniegtā papildu informācija, ieinteresēto piegādātāju sanāksmes protokols, u.c. pielikumi*		
(d) Līguma Speciālie noteikumi un tiem pievienotie dokumenti:
· “VAS “Valsts nekustamie īpašumi” darba aizsardzības prasības Uzņēmējiem, veicot būvdarbus”, un” Par VAS “Valsts nekustamie īpašumi” darba aizsardzības prasību un normatīvajos aktos noteikto būvdarbu kārtības, darba aizsardzības, ugunsdrošības, elektrodrošības, vides aizsardzības un citu prasību neievērošanu būvdarbu izpildes vietā Uzņēmējam noteiktais līgumsods”;
· Dokumentu veidnes (Speciālo noteikumu 17.1.apakšpunkts);
· [bookmark: _Hlk160540008]Darbu, pamatojoties uz Publisko iepirkumu likuma 61.panta trešās daļas 1.punktu, apjomi un uzskaitījums.
(e) Līguma Vispārīgie noteikumi
(f) Rasējumi (ja starp Rasējuma apjomu tabulām ir pretrunas ar grafisko projekta daļu, prioritārāka ir grafiskā projekta daļa)
(g) Tehniskā specifikācija
(h) Iepirkuma procedūras dokumenti, kas nosaka kandidātu un pretendentu kvalifikācijas prasības
(i) Aizpildītās Formas, tajā skaitā, Uzņēmēja Finanšu piedāvājums, kā arī laika grafiks un Tāme, ja tiek paredzēts;
(j) Uzņēmēja piedāvājums, tajā skaitā tehniskais piedāvājums, informācija par Uzņēmēja personālu un apakšuzņēmējiem;
(k) Pārējie Iepirkuma procedūras dokumenti		
*punktā minētie dokumenti ir prioritāri tikai attiecībā uz dokumentu, ko tie izskaidro.

	Jautājums
	Apakšpunkts
	Informācija

	Izpildes laiks 
	1.1.9. un 7.1.
	14 mēneši no Līguma spēkā stāšanās dienas 


	Atsevišķie darbi
	1.1.21.
	Attiecināms:
1) Lokālās tāmes Nr.2.13._PV  Mēbeles pozīcija Nr.1 Klusuma kabīne Framery O Video Conference Ready. Gatavs, mobils izstrādājums ar elektrības, vājstrāvu un ventilācijas pieslēgumu. Tonis: White Ultramatt&Whiteboard exterior 2210 (h)x1000x1000mm Skaņas izolācija 30dB;
2) Lokālās tāmes Nr.4.1._VNI Teritorijas labiekārtošana pozīcijas:
2.1.) Nr.8.1. Noņemams esošs betona bruģakmens segums  t.sk. Būvgružu izvešana, nodošana pārstrādei;
2.2.) Nr.13.1.; 14.1.; 15.1.; 16.1. un 17.1. Bruģakmens segums - brauktuves

	Objekts
	1.1.26.
	Nekustamā īpašuma Citadeles iela 7, Rīga, kadastra Nr. 01000100150 sastāvā esoša zemes vienība ar kadastra apzīmējumu 01000100150 un ēka ar kadastra apzīmējumu 01000100150001; un uz zemes vienības ar kadastra apzīmējumu 01000100150 esošs betona plātņu laukums ar kadastra apzīmējumu 01000100150002, Kanalizācijas tīklu cauruļvadi K-2 ar kadastra apzīmējumu 01000100150003 un Kanalizācijas tīklu cauruļvadi K-1 ar kadastra apzīmējumu 01000100150004

	Tehnoloģiskais pārtraukums
	1.1.27.
	Ir

	Līgumam piemērojamais likums
	1.4.
	Latvijas Republikas normatīvie tiesību akti

	Valoda
	1.5.
	Latviešu

	Paziņojumi / Saziņas forma
	1.5.
	Oficiālā elektroniskā adrese (e-Adrese)
28 dienas

	Ar likumu noteiktie pienākumi
	1.6.
	Projekta vadītājs <__________>
Darba aizsardzības koordinators <__________> 

	Par Pasūtītāja darba aizsardzības prasību un normatīvajos aktos noteikto Darbu kārtības, darba aizsardzības, ugunsdrošības, elektrodrošības, vides aizsardzības un citu prasību neievērošanu Darbu izpildes vietā Uzņēmējam noteiktie līgumsodi
	1.6.
2.3.
4.1.
12.5.


	dokumentā “VAS “Valsts nekustamie īpašumi” darba aizsardzības prasības Uzņēmējiem, veicot būvdarbus, un par VAS “Valsts nekustamie īpašumi” darba aizsardzības prasību un normatīvajos aktos noteikto būvdarbu kārtības, darba aizsardzības, ugunsdrošības, elektrodrošības, vides aizsardzības un citu prasību neievērošanu būvdarbu izpildes vietā Uzņēmējam noteiktais līgumsods” noteiktajā apmērā

	Līgumsods par konfidenciālas informācijas noteikumu neievērošanu
	1.7.
	500 EUR par katru gadījumu

	Ārvalstu finanšu instrumentu finansējums 
	1.10.
	Nav attiecināms

	Pasūtītāja pārstāvis (ja ir)
	3.2.
	Ieva Petruse, attīstības projektu vadītāja, e-pasts ieva.petruse@vni.lv, mob. 29154627
Būvuzraudzību veiks: Markus Helmut Moll, sert.Nr. 5-03092
Autoruzraudzību veiks: 
1) Dzintra Cīrule, sert.Nr. 1-00363 
2) Andris Veidemanis, sert. Nr.1-00354
Inga Tereskina-Zazdravniha, sert.Nr. 3-00219

	Vispārīgie pienākumi - termiņš vienošanās par Atsevišķajiem darbiem iesniegšanai Uzņēmējam
	4.1.
	10 (desmit) mēnešu laikā no Līguma noslēgšanas dienas 


	Sanāksmju organizēšana
	4.1.
	1 reizi nedēļā organizē sanāksmes
2 dienu laikā iesniedz sanāksmes protokolu

	Uzņēmēja pārstāvis
	4.2.
	<Vārds, Uzvārds, amats, e-pasts, mob.>


	Līguma izpildes nodrošinājuma apmērs  
	4.4.
	Veidne pievienota pie Speciālo noteikumu dokumentiem
Ja Uzņēmējs kā Defektu novēršanas perioda saistību nodrošinājumu ir izvēlējies nodrošinājumu ar Ieturējuma naudu - 5% apmērā no Līguma cenas par Vispārīgajiem Darbiem un Atsevišķiem darbiem, ja tādi tiek pielīgti saskaņā ar Līguma vienošanos [footnoteRef:2]/ [2:  Gadījumā, ja tiek uzdoti papildu darbi, Pasūtītājam ir tiesības palielināt nodrošinājuma apmēru par papildu darbu summas apmēru.] 


Ja Uzņēmējs kā Defektu novēršanas perioda saistību nodrošinājumu ir izvēlējies nodrošinājumu ar pirmā pieprasījuma kredītiestādes garantiju vai ar apdrošināšanas sabiedrības garantiju - 10% apmērā no Līguma cenas par Vispārīgajiem Darbiem un Atsevišķiem darbiem, ja tādi tiek pielīgti ar Līguma vienošanos[footnoteRef:3]. [3:  Gadījumā, ja tiek uzdoti papildu darbi, Pasūtītājam ir tiesības palielināt nodrošinājuma apmēru par papildu darbu summas apmēru.] 


	Līgumsods par samaksas neveikšanu Apakšuzņēmējiem
	4.5.
	0,1% apmērā no Līguma cenas par Vispārīgajiem darbiem, kas noteikta Līguma vienošanās, par katru konstatēto gadījumu


	Darbu izpilde (starptermiņi)
	7.1.
	
Nav attiecināms

		Līgumsods par starptermiņa kavējumu
	7.1.
7.4.
	Ir/ Nav attiecināms



	7.1.
7.4.
	Nav attiecināms

	Izpildes programma
	7.2.
	14 dienu laikā no Līguma spēkā stāšanās dienas jeb Uzsākšanas datuma

	Summa, kas maksājama sakarā ar Darbu savlaicīgu nepabeigšanu (līgumsods)
	7.1.
7.4.
	(a) ja izpildes termiņš tiek kavēts līdz 14 dienām (ieskaitot) – 0,05% no attiecīgās Līguma pamatvērtības par katru nokavēto dienu valūtā, kādā ir maksājama Līguma cena;
(b) ja izpildes termiņš tiek kavēts vairāk kā 14 dienas, sākot ar 15. dienu – 0,1% no attiecīgās Līguma pamatvērtības par katru nokavēto dienu valūtā, kādā ir maksājama Līguma cena.

	Maksimālā Darbu savlaicīgu nepabeigšanas līgumsoda summa
	7.4.
	10% no Līguma pamatvērtības

	Defektu novēršanas periods
	9.1. un 9.3.
	60 mēneši rēķinot no datuma, kas noteikts saskaņā ar 8.2. apakšpunktu parakstītajā Būvobjekta pieņemšanas nodošanas aktā vai izsniegtajā Darbu Pieņemšanas-nodošanas paziņojumā, un kas nav īsāks par normatīvos aktos noteikto minimālo būvdarbu garantijas termiņu

	Tiesība izdarīt Izmaiņas
	10.1.
	Izmaiņu % no Līguma cenas par Vispārīgiem darbiem saskaņā ar Līguma 10.1.punkta šādiem apakšpunktiem:
(a) 15%;
(b) (i) 20%;
(b) (ii) 15%;
(b)(iii) 15%.

	Izmaiņu veikšanas kārtība un Darbu novērtēšana:
	10. un 11.1.
	Kopējā cena ar apjomu sarakstu[footnoteRef:4] [4:  Kopējā cena ar apjomu sarakstiem – Uzņēmēja piedāvātais kopējās cenas piedāvājums uz apjomu saraksta bāzes, ko sagatavojis Pasūtītājs. Pārmērīšana, salīdzinot ar piedāvājuma apjomu sarakstu – summa, kas ir pakļauta pārmērīšanai pēc piedāvājuma iesniedzēja piedāvātajiem tarifiem Pasūtītāja sagatavotajā apjomu sarakstā.] 


	Materiālu un Iekārtu procentuālā vērtība
	11.2.
	Materiāli 70%
Iekārtas70%
Materiālu un Iekārtu saraksts pievienots tehniskās specifikācijas pielikumā

	Ieturējuma naudas procenti
	11.4.
	Nav/ Ja Uzņēmējs kā Defektu novēršanas perioda saistību nodrošinājumu ir izvēlējies nodrošinājumu ar Ieturējuma naudu -  5%

	Ieturējuma naudas summas limits
	11.4.
	Nav/ Ja Uzņēmējs kā Defektu novēršanas perioda saistību nodrošinājumu ir izvēlējies nodrošinājumu ar Ieturējuma naudu - 5% no Līguma cenas par Vispārīgajiem darbiem un Atsevišķiem darbiem, ja tādi tiek pielīgti, ievērojot Līguma vienošanos

	Defektu novēršanas perioda saistību nodrošinājums un apmērs
	4.4.
11.4.
	Uzņēmēja izvēlēts:
<Ieturējuma nauda>
<nodrošinājums ar pirmā pieprasījuma kredītiestādes garantiju> vai
<nodrošinājums ar pirmā pieprasījuma apdrošināšanas sabiedrības garantiju>

	Maksājumu valūtas
	11.7.
	euro (EUR)

	Avansa maksājums
	11.9.
	līdz 20% no Līguma cenas

	Avansa maksājumu skaits
	11.9.
	Viens maksājums

		Avansa maksājuma atmaksas amortizācija
	11.9.
	<  > %/ Nav attiecināms



	11.9.
	20%

		Korekcijas saistībā ar izmaiņām Izmaksās
	11.11.
	Maksimālais pieļaujamais Līguma cenas indeksācijas apjoms EUR ________, bez PVN/ Nav attiecināms
Līguma cenas korekciju sākt ar <___>.mēnesi pēc Piedāvājuma iesniegšanas pēdējās dienas/ Nav attiecināms



	11.11.
	Maksimālais pieļaujamais Līguma cenas indeksācijas apjoms EUR 30 000, bez PVN/ 
Līguma cenas korekciju sākt ar 13.mēnesi pēc Piedāvājuma iesniegšanas pēdējās dienas

	Apdrošināšana:
	14.1.
	Pasūtītājs ir iegādājies savas būvniecības apdrošināšanas polises.




		Uzņēmējs:
	Pasūtītājs:

	<Uzņēmēja nosaukums>
<paraksta tiesīgās personas amats, vārds un uzvārds>
	<Pasūtītāja nosaukums>
<paraksta tiesīgās personas amats, vārds un uzvārds>

	

(paraksts*)

	

(paraksts*)




	*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU.

	DOKUMENTA PARAKSTĪŠANAS DATUMS IR PĒDĒJĀ PARAKSTĪTĀJA LAIKA ZĪMOGA DATUMS.

	




	SPECIĀLIE NOTEIKUMI

	1.1.
Definīcijas
	1.1.1.apakšpunktu izteikt šādā redakcijā:
„Līgums” nozīmē Līguma vienošanos un citus dokumentus, kuri uzskaitīti Pielikumā.

	
	1.1.2.apakšpunktu izteikt šādā redakcijā:
„Tehniskā specifikācija” nozīmē Pasūtītāja sagatavotu Piemērojamajā likumā paredzētu dokumentu, kā tas ir iekļauts Līgumā, un jebkādus saskaņā ar Līgumu veiktus papildinājumus un grozījumus tajā. Šis dokuments definē Darbus.

1.1.3.apakšpunktu izteikt šādā redakcijā:
“Rasējumi” nozīmē būvprojektu, apliecinājuma karti, paskaidrojuma rakstu vai jebkuru normatīvajos aktos paredzēto būvniecības ieceres īstenošanai nepieciešamu dokumentāciju, citus Līgumā ietvertos Darbu rasējumus un jebkurus saskaņā ar Līgumu papildinātus un pārveidotus rasējumus, kurus ir sagatavojis Pasūtītājs (vai kuri sagatavoti tā uzdevumā).”

1.1.7. apakšpunktu izteikt šādā redakcijā:
“Uzsākšanas datums” ir vienāds ar Līguma spēkā stāšanās datumu.

1.1.9.apakšpunktu izteikt šādā redakcijā:
“Izpildes laiks” nozīmē Pielikumā norādīto Darbu izpildes laiku  saskaņā ar 7.1. apakšpunktu [Darbu izpilde], līdz kuram visiem Darbiem jābūt pabeigtiem, pieņemtiem ekspluatācijā (ja Darbi saskaņā ar normatīvajiem aktiem ir jānodod ekspluatācijā) un apstiprinātiem no Pasūtītāja puses,  ko aprēķina, par pamatu ņemot Līguma vienošanās parakstīšanu. Izpildes laiku var grozīt saskaņā ar 7.3. apakšpunktu [Izpildes laika pagarinājums], tikai Pusēm par to vienojoties rakstiski. Pielikumā, Uzņēmēja piedāvājumā norādītais Darbu izpildes kopējais laiks (Darbu izpildes termiņš), jebkurā gadījumā nedrīkst pārsniegt Pasūtītāja prasībās norādīto attiecīgo Darbu izpildes kopējo laiku (Darbu izpildes termiņš).

1.1.10.apakšpunktu izteikt šādā redakcijā:
„Izmaksas” nozīmē visus pamatotos izdevumus, kas radušies Uzņēmējam Darbu izpildes vietā vai ārpus tās, ieskaitot virsizdevumus  atbilstoši Ministru kabineta 2017.gada  3.maija noteikumiem Nr.239 “Noteikumi par Latvijas būvnormatīvu LBN 501-17 "Būvizmaksu noteikšanas kārtība"), bet neieskaitot peļņu.

	
	
1.1.19. apakšpunktu  izteikt šādā redakcijā:
“Darbi” nozīmē visus būvdarbus, kas jāizpilda Uzņēmējam, ieskaitot pagaidu darbus un jebkuras Izmaiņas. Darbi aptver arī tādus būvdarbus, kas Līgumā nav tieši minēti, bet kas objektīvi ir nepieciešami un no Uzņēmēja kā pieredzējuša profesionālā ir saprātīgi sagaidāmi, lai sasniegtu Līguma mērķi.

Ja Darbu izpildes laikā Puses rakstveidā vienojas par nepieciešamību veikt Atsevišķos darbus, Līguma izpratnē par Darbiem tiks uzskatīti visi Līguma ietvaros Uzņēmējam uzdotie darbi kopā.

	
	
Papildināt ar 1.1.20., 1.1.21., 1.1.22., 1.1.23. 1.1.24. , 1.1.25., 1.1.26., 1.1.27., 1.1.28.,  1.1.29., 1.1.30., 1.1.31., 1.1.32., 1.1.33. un 1.1.34.  apakšpunktu šādā redakcijā:

1.1.20. “Vispārīgie darbi” ir Darbu daļa, kas Rasējumos un Tāmē norādīti pozīcijā Vispārīgie darbi un par kuru izpildi Puses vienojas noslēdzot Līgumu.

1.1.21. “Atsevišķie darbi” ir Darbu daļa, kas Rasējumos un Tāmē norādīti pozīcijā Atsevišķie darbi, kas norādīti Pielikumā, un par kuru pilnu vai daļu no tiem  izpildi Līguma izpildes laikā Puses atsevišķi vienojas. Cena par Atsevišķiem darbiem visā Līguma darbības laikā nevar tikt paaugstināta sakarā ar cenu pieaugumu darbaspēka un/vai materiālu izmaksām, kas stāsies spēkā visā Līguma darbības laikā vai kas stājušās spēkā pirms Līguma spēkā stāšanās, un jebkuriem citiem apstākļiem, kas varētu ietekmēt Atsevišķo darbu cenu, izņemot 6.1.apakšpunkta n) punktā noteikto, un izņemot, ja ir attiecināmas korekcijas saistībā ar izmaiņām izmaksās Pielikumā noteiktajā apjomā.

1.1.22. „Defektu paziņošanas periods” nozīmē Darbos atklāto defektu paziņošanai noteikto periodu saskaņā ar 9.1.apakšpunktu, kas norādīts Pielikumā, kas nav īsāks par speciālajos būvnoteikumos noteikto minimālo būvdarbu garantijas termiņu.

1.1.23 “Līguma cena” ir Līguma vienošanās norādītā summa (bez PVN) par kvalitatīvu Darbu veikšanu un pabeigšanu, kuru Pasūtītājs maksās Uzņēmējam par pilnā apjomā un Līgumā noteiktos termiņos atbilstoši Tehniskajai specifikācijai paveiktiem Darbiem, kā arī jebkuru Defektu novēršanu un par saskaņā ar Līgumu Uzņēmēja uzņemtajiem riskiem un atbildību. Līguma cena ietver pilnu samaksu par Līguma ietvaros paredzēto saistību pilnīgu izpildi, tai skaitā, bet ne tikai, visas izmaksas, kas saistītas ar  būvdarbu veikšanu pilnā apjomā, tai skaitā materiālu un izstrādājumu izmaksas, darbu izmaksas, pieskaitāmos izdevumus, mehānismu un transporta izmaksas, ziemas sadārdzinājumu, visus izdevumus, kas Uzņēmējam var rasties Tehnoloģiskā pārtraukuma laikā (t.sk. visi izdevumi, kas saistīti ar Objekta uzturēšanu, apsardzi u.c.) (ja attiecināms), darbu organizācijas izmaksas, nodokļus (izņemot 6.1. punkta n) apakšpunktā noteikto), nodevas, apdrošināšanas izmaksas, izdevumus, kas saistīti ar visu nepieciešamo dokumentu (piemēram, atzinumu saņemšanu no institūcijām/personām, kas izdevušas tehniskos noteikumus, aktuālās kadastrālās uzmērīšanas lietas pasūtīšanu un saņemšanu, aktuālā Topogrāfiskā plāna pasūtīšanu un saņemšanu) Objekta pieņemšanai ekspluatācijā saņemšanu, tai skaitā darbi, izstrādājumi, materiāli, iekārtas un mehānismi, kas nav norādīti Finanšu piedāvājumā vai Uzņēmēja iepirkuma procedūrā iesniegtajās Tāmēs, bet ir izsecināmi no Tehniskās specifikācijas, kā arī darbi, izstrādājumi, materiāli, iekārtas un mehānismi, kas nav norādīti Līgumā vai Tehniskās specifikācijas dokumentācijā, bet ir nepieciešami Darbu pienācīgai, savlaicīgai un kvalitatīvai izpildei, kā arī visas iespējamās izmaksas, kas varētu rasties Uzņēmējam, Pasūtītājam apturot Līguma darbību.
 
Līguma cena nozīmē Vispārīgie darbi un Atsevišķie darbi, ja tie tiek uzdoti Līgumā noteiktajā kārtībā, ieskaitot saskaņā ar Līgumu veiktās korekcijas, tādā apjomā, kādā uz konkrēto brīdi ir pielīgta. Līguma cena visā Līguma darbības laikā nevar tikt paaugstināta sakarā ar cenu pieaugumu darbaspēka un/vai materiālu izmaksām (izņemot, ja ir attiecināmas korekcijas saistībā ar izmaiņām izmaksās Pielikumā noteiktajā apjomā), un citu normatīvo aktu izmaiņām (izņemot 6.1. punkta n) apakšpunktā noteikto), un jebkuriem citiem apstākļiem, kas varētu ietekmēt Līguma cenu. 

Līguma cena visā Līguma darbības laikā var tikt mainīta Līgumā un Publisko iepirkumu likumā noteiktajā kārtībā.

1.1.24. “Līgumā neparedzēti papildu darbi” ir papildu darbi, kuri 
a) sākotnēji netika iekļauti Līgumā, Tehniskajā specifikācijā vai Rasējumos, bet ir nepieciešami tādu iemeslu dēļ, kurus iepriekš nevarēja paredzēt; 
b) sākotnēji netika iekļauti Līgumā, Tehniskajā specifikācijā vai Rasējumos un šo papildu darbu veikšanai piegādātāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto aprīkojumu, pakalpojumiem vai iekārtām, vai piegādātāja maiņa radītu ievērojamas grūtības.
.
1.1.25. “Virsizdevumi” nozīmē, Latvijas būvnormatīva LBN 501-17 “Būvizmaksu noteikšanas kārtība” izpratnē Uzņēmēja piedāvājumā noteikto virsizdevumu apmēru. Virsizdevumi papildu darbiem, ja tādi rastos, nedrīkst pārsniegt Uzņēmēja Piedāvājumā ietverto virsizdevumu procenta apmēru.

1.1.26.  “Objekts” nozīmē nekustamo īpašumu, kas minēts Pielikumā, tā būvdarbu procesā.

1.1.27. “Tehnoloģiskais pārtraukums” – būvdarbu (vai to daļas) pārtraukums, kas tiek noteikts, ja tehnoloģiski metroloģisko/ klimatisko apstākļu (diennakts zemākā/vidējā temperatūra, vēja ātrums, nokrišņu daudzums u.c.) vai citu no Uzņēmēja neatkarīgu iemeslu dēļ Darbu ietvaros nav iespējams veikt Darbu daļu vai visus Darbus. Detalizēti nosacījumi iekļauti Tehniskajā specifikācijā.

1.1.28. “Līguma pamatvērtība” nozīmē:
· Līguma cena, vai
· Līguma cena par Darba posma (kārtas) summu, ja Darbu izpilde sadalīta posmos (kārtās) un katram posmam (kārtai) noteikta tā Līguma cena. Skaidrības labad – Darbu posms (kārta) ir tādi Darbi, kas atbilstoši normatīvajiem aktiem būvprojektā norādītajam, ir sadalīti kārtās, vai kuru izpildei ir izstrādātas atsevišķas būvniecības ieceres, vai
· Līguma cena par atlikušo Darbu izpildes vērtību, ko Pasūtītājs nav pieņēmis, ievērojot darbu veikšanas projektā noteikto Darbu izpildes secību, ja atbilstoši Ministru kabineta 02.09.2014. noteikumu Nr. 529 “Ēku būvnoteikumi” 80. punktam, būvprojektā noteiktā būvdarbu izpilde tiek organizēta, nepārtraucot ekspluatācijā esošā Objekta pamatfunkciju izpildi, un darbu veikšanas projektā noteikta Darbu izpildes secību, vai
· Līguma cena par starptermiņā noteikto Darbu izpildi, ja Līgumā Darbu izpilde ir sadalīta starptermiņos un ja attiecīgajā starptermiņā nododamais Darbs ir patstāvīgi izmantojams un tiek nodots Pasūtītājam ar atsevišķu dokumentu (Pasūtītāja vienpusēji apstiprinājums, akts, u.c.).

1.1.29. “Būvobjekta nodošanas un pieņemšanas akts” nozīmē aktu, kas apliecina Līgumā noteikto Darbu izpildi un pēc tā abpusējas parakstīšanas apliecina visu Darbu pieņemšanu no Pasūtītāja puses.

1.1.30. “Defektu paziņošanas perioda Darbi” nozīmē konstatēto Darbu defektu un citu Defektu paziņošanas periodā konstatēto neatbilstību novēršanas darbus.

1.1.31."Defekts”  nozīmē ikviens Darbu kvalitātes trūkums, kas radies Darbu laikā vai Defektu paziņošanas periodā un saskaņā ar normatīvajiem aktiem būvniecības jomā vai atbilstoši Līguma noteikumiem ir Uzņēmēja atbildība.

1.1.32. “Defektu akts”   nozīmē aktu par defektiem, tai skaitā par tiem, kas konstatēti pēc attiecīgo Darbu vai jebkuras to daļas pieņemšanas vai Darbu Defektu paziņošanas periodā, kā arī par Darbu izpildes aktā vai būvobjekta nodošanas un pieņemšanas aktā neatbilstoši norādītiem Darbu apjomiem vai Darbu izmaksām.

1.1.33. “Darbu izpildes akts” nozīmē aktu, kurā tiek dokumentēti attiecīgā periodā faktiski izpildītie Darbi.


	1.5. Paziņojumi
	Papildināt ar otro rindkopu šādā redakcijā:
Ja vien nav noteikts citādi, Pasūtītājam Pielikumā noteiktajā dienu laikā ir jāizskata un jāsniedz paziņojums par jebkuru Uzņēmēja iesniegto dokumentu, paziņojumu, Rasējumu vai Darbu izpildes dokumentāciju.


	1.6. Ar likumu noteiktie pienākumi
	Izteikt apakšpunktu šādā redakcijā:
Uzņēmējam ir jāpakļaujas to valstu likumiem, kurās tiek veiktas darbības. Uzņēmējam ir jāsniedz visi paziņojumi, jāmaksā visi nodokļi, nodevas  (t.sk. par pašvaldības nodeva par būvatļaujas izdošanu vai būvniecības ieceres akceptu, izdarot atzīmi paskaidrojuma rakstā vai apliecinājuma kartē, par zaudējumu atlīdzības samaksu par dabas daudzveidības samazināšanu saistībā ar koku ciršanu), honorāri un citi maksājumi, kuri Pasūtītājam būtu maksājami saistībā ar Līguma izpildi, kā arī jāsaņem visas atļaujas, licences un apstiprinājumi saskaņā ar Piemērojamā likuma normatīvo aktu prasībām, kas attiecas uz Darbiem. 

Visā Līguma izpildes laikā Uzņēmējs atbild par ugunsdrošības prasību ievērošanu un darba aizsardzības pasākumu veikšanu Objektā. Uzsākot Līguma izpildi, Darbu sagatavošanai un izpildei Pasūtītājs norīko Uzņēmēju par projekta vadītāju Ministru kabineta 2003.gada 25.februāra noteikumu Nr.92 “Darba aizsardzības prasības, veicot būvdarbus” izpratnē, un tam ir pienākums nodrošināt viena vai vairāku darba aizsardzības koordinatoru iecelšanu, kā arī citu pienākumu un prasību izpildi, kas atbilstoši darba aizsardzību regulējošo normatīvo aktu prasībām jāveic projekta vadītājam un darba aizsardzības koordinatoram, kā arī nodrošināt citu pienākumu izpildi, kas darba aizsardzību regulējošos normatīvos aktos paredzētas Pasūtītājam. Uzņēmējs ir atbildīgs par sekām, kuras iestājas šajā punktā noteikto pienākumu nepildīšanas vai nepienācīgas pildīšanas rezultātā.

Par Līguma Speciāliem noteikumiem pievienotā dokumentā “VAS “Valsts nekustamie īpašumi” darba aizsardzības prasības Uzņēmējiem, veicot būvdarbus, un par VAS “Valsts nekustamie īpašumi” darba aizsardzības prasību un normatīvajos aktos noteikto būvdarbu kārtības, darba aizsardzības, ugunsdrošības, elektrodrošības, vides aizsardzības un citu prasību neievērošanu būvdarbu izpildes vietā Uzņēmējam noteiktais līgumsods” noteiktajiem pārkāpumiem Uzņēmējs maksā Pasūtītājam līgumsodu dokumentā noteiktajā apmērā.


	1.7  Konfidenciāla informācija
	Papildināt ar apakšpunktu šādā redakcijā:  
Uzņēmējs apņemas ievērot konfidencialitāti, tajā skaitā: 
a) nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
b) aizsargāt, neizplatīt un bez Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar tā izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Uzņēmējam pieejama Līguma izpildes gaitā.
c) Uzņēmējam bez Pasūtītāja rakstveida piekrišanas ir aizliegts publiskot vai jebkādā citā veidā trešajām personām, tajā skaitā, plašsaziņas līdzekļiem, sniegt informāciju vai paust viedokli par Līguma izpildes gaitu, būvniecības ieceri vai Objektu. Uzņēmējs nodrošina, ka tā apakšuzņēmēji un darbinieki ievēro un izpilda minēto nosacījumu.

Pasūtītājs apņemas ievērot konfidencialitāti  un bez Uzņēmēja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar tā izpildi saistītu dokumentu, kurus pirms Līguma noslēgšanas Uzņēmējs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā, Uzņēmējs nevar noteikt par komercnoslēpumu Līguma priekšmetu un tā izpildes rezultātu.

Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos

Šī apakšpunkta noteikumiem nav laika ierobežojuma un uz tiem neattiecas Līgumu darbības termiņš.

Ja Uzņēmējs nepilda šajā apakšpunktā noteiktos pienākumus un/vai aizliegumus, Pasūtītājs ir tiesīgs prasīt no Uzņēmēja līgumsodu  Pielikumā noteiktajā apmērā par katru konstatēto gadījumu.


	1.8  Uzņēmēja apliecinājums Darbu izpildei nepieciešamo izmaksu precīzam  aprēķinam
	Papildināt ar apakšpunktu šādā redakcijā:
Uzņēmējs, parakstot Līgumu, apliecina, ka pirms Līguma noslēgšanas ir veicis Darbu izpildei nepieciešamo izmaksu precīzu aprēķinu, un tas ir atspoguļots Uzņēmēja Tāmē. Uzņēmējs uzņemas segt visus papildus izdevumus gadījumā, ja Darbu gaitā tiks konstatēts, ka Tāmes aprēķinos ir nepilnības, neprecizitātes, trūkumi. Darbu apjoms nevar tikt palielināts, ja Uzņēmējs ar nodomu vai aiz neuzmanības kļūdījies materiālu, to daudzumu, cenu, mehānismu un darba izmaksu aprēķinos, kas nepieciešami Līgumā paredzēto Darbu veikšanai. Ja starp Tāmēs un Rasējumos norādītajiem apjomiem ir nesakritības, tas uzskatāms par Pasūtītāja Risku. 

	1.9. Fizisko personu datu aizsardzība
	Papildināt ar apakšpunktu šādā redakcijā:
Līguma izpildes ietvaros, tai skaitā, veicot savstarpēju fizisko personu datu nodošanu – pieņemšanu un secīgu apstrādi nolūkā nodrošināt šī Līguma izpildi, Uzņēmējs un Pasūtītājs fizisko personu datu apstrādi regulējošo normatīvo aktu kontekstā ir atsevišķi personas datu apstrādes pārziņi. 

Uzņēmējs un Pasūtītājs nodrošina fizisko personu datu apstrādi saskaņā ar šo Līgumu un fizisko personu datu apstrādi regulējošiem normatīviem aktiem, tai skaitā:
a) datu subjektu atbilstoši regulas “EIROPAS PARLAMENTA UN PADOMES REGULA (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” 13. un 14. pantam informē tā Puse, kas personas datus iegūst;
b) datu subjekta pieprasījuma gadījumā, atbildi noteiktajā termiņā gatavo tā Puse, kura ir saņēmusi datu subjekta pieprasījumu;
c) datu subjekta tiesību īstenošanu katra Puse nodrošina attiecībā uz to personas datu apstrādi, ko tā veic līdz personas datu nodošanai otrai Pusei;
d) katra Līguma puse īsteno atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka apstrāde notiek saskaņa ar fizisko personu datu apstrādi regulējošiem normatīviem aktiem.

Puses pēc attiecīga otras Puses rakstiska pieprasījuma nodrošina viena otrai nepieciešamo atbalstu personas datu aizsardzības pārkāpumu un datu subjektu pieprasījumu gadījumos (personas datu aizsardzības pārkāpuma gadījumā – ne vēlāk kā 24  stundu laikā, citos gadījumos – ne vēlāk kā 2  nedēļu laikā).

Uzņēmējs un Pasūtītājs nav atbildīgi par iespējamiem otras Puses personas datu aizsardzības pārkāpumiem, kas saistībā ar šī Līguma  izpildi notikuši līdz brīdim, kad otra Puse personas datus ir nodevusi attiecīgi Pasūtītājam vai Uzņēmējam.


	1.10. Ārvalstu finanšu instrumentu finansējums 
	Papildināt ar apakšpunktu šādā redakcijā:
Apakšpunkts piemērojams ārvalstu finanšu instrumentu finansēta līguma gadījumā, ja par to ir veikta atzīme Pielikumā.

Uzņēmējs apzinās, ka Darbi vai tā daļa tiks veikti ar Pielikumā norādītās programmas  līdzfinansējumu un apņemas segt Pasūtītājam visus zaudējumus un/ vai izmaksas, kas var rasties, ja Uzņēmēja, neatbilstoši Līguma noteikumiem, veikto Darbu un/vai pieļauto termiņu nokavējumu dēļ tiek piemērota finanšu korekcija un/vai izmaksas tiek atzītas par neattiecināmām vai finansējums netiek piešķirts. Šajā Līguma punktā minētos zaudējumus un/ vai izmaksas Uzņēmējs apņemas segt pēc pirmā Pasūtītāja rakstveida pieprasījuma saņemšanas.

Lai novērstu neatbilstoši veiktu izmaksu risku, Pasūtītājs aptur Līguma izpildi uz laiku, kas nav garāks par 3 (trīs) mēnešiem, un tikai gadījumā, ja Pasūtītājam tādējādi netiek radītas nelabvēlīgas sekas:
a) ja Ministru kabinetā ir ierosināta attiecīgā ārvalstu finanšu instrumenta plānošanas perioda prioritāšu un aktivitāšu pārskatīšana vai ārvalstu finanšu instrumenta vadībā iesaistīta iestāde ir pieņēmusi lēmumu par ārvalstu finanšu instrumenta finansējuma nepiešķiršanu, un saistībā ar to pasūtītājam var tikt samazināts vai atsaukts ārvalstu finanšu instrumenta finansējums, ko pasūtītājs bija paredzējis izmantot līgumā paredzēto maksājuma saistību segšanai;
b) saskaņā ar ārvalstu finanšu instrumenta vadībā iesaistītas iestādes vai Ministru kabineta lēmumu.

Pasūtītājam ir tiesības vienpusēji atkāpties no Līguma, ja:
a) ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju un minētā korekcija izriet no Uzņēmēja veikta līguma pārkāpuma;
b) ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus līguma noslēgšanas vai izpildes gaitā, un to dēļ tiek piemērota līguma izmaksu korekcija 100 % apmērā.

Pasūtītājam ir tiesības izbeigt Līgumu, ja Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu vai ārvalstu finanšu instrumenta vadībā iesaistīta iestāde ir pieņēmusi lēmumu par ārvalstu finanšu instrumenta finansējuma nepiešķiršanu, un tādēļ pasūtītājam ir būtiski samazināts vai atcelts ārvalstu finanšu instrumenta finansējums, ko pasūtītājs plānoja izmantot Līgumā paredzēto maksājuma saistību segšanai.  Līgums tiek pārtraukts 14 dienas pēc tam, kad Uzņēmējs ir saņēmis šo paziņojumu vai Pasūtītājs ir atdevis Līguma izpildes nodrošinājumu Uzņēmējam atkarībā no tā, kurš no šiem datumiem ir vēlāks.


	[bookmark: _Hlk40450749]2.1. Darbu izpildes vietas pieejamības nodrošināšana
	Izteikt apakšpunktu šādā redakcijā:
Pasūtītājam ar pieņemšanas-nodošanas aktu jānodod Darbu izpildes vieta (Objekts) Uzņēmējam būvdarbu veikšanai. Visā laikā, kamēr Objekts ir nodots Uzņēmējam, Uzņēmējs par to uzņemas pilnu materiālo atbildību. Tomēr Pasūtītājs drīkst nenodot Darbu izpildes vietu un liegt piekļuvi Darbu izpildes vietai būvdarbu veikšanai, kamēr nav saņemts būvvaldes akcepts būvdarbu uzsākšanai un Pasūtītājs nav saskaņojis darbu veikšanas projektu un darbu aizsardzības plānu.
Uzņēmējam ir pienākums 63 dienu laikā no Līguma vienošanās parakstīšanas dienas nodrošināt, ka ir saņemts būvvaldes akcepts par būvdarbu uzsākšanu, saskaņots ar Pasūtītāju darbu veikšanas projekts un darba aizsardzības plāns, un iesniegts Pasūtītājam parakstīšanai Darbu izpildes vietas nodošanas un pieņemšanas akts. Pasūtītājs paraksta un iesniedz Uzņēmējam Darbu izpildes vietas nodošanas un pieņemšanas aktu ne vēlāk kā 7  dienu laikā no dienas, kad Uzņēmējs to ir iesniedzis Pasūtītājam.


	2.2. Atļaujas licences vai saskaņojumi
	Papildināt ar otro un trešo rindkopu šādā redakcijā:
Uzņēmējs ir atbildīgs par visu Darbu veikšanai nepieciešamo atļauju un saskaņojumu no jebkuras iestādes un personas saņemšanu pat, ja normatīvie akti to paredzētu kā Pasūtītāja pienākumu, kā arī Uzņēmējs ir atbildīgs par Objekta pieņemšanu ekspluatācijā pēc visu Darbu izpildes, t.sk., visu nepieciešamo darbību veikšanu, lai nodrošinātu minēto pieņemšanu ekspluatācijā (t.sk., Objekta kadastrālās uzmērīšanas pasūtīšanu, atzinumu saņemšanu no tehnisko noteikumu izsniedzējiem, kaimiņu piekrišanu saņemšanu utt.).

Skaidrības labad – visas Līgumā paredzētās darbības Uzņēmējs ir tiesīgs veikt uz Līguma pamata, t.i., Līgums ietver nepieciešamo pilnvarojumu. Ja tomēr kāda iestāde vai persona prasa atsevišķu pilnvarojumu Līgumā paredzēto darbību veikšanai, Pasūtītājs, ja tas būs iespējams, apņemas izsniegt šādu pilnvaru 7 dienu laikā no attiecīga Uzņēmēja paziņojuma saņemšanas brīža. Šādam Uzņēmēja paziņojumam, lai Pasūtītājam minētais termiņš būtu saistošs, ir jāsatur izsniedzamās pilnvaras projekts, kuras saturs nevar pārsniegt Līgumā noteikto darbību apjomu.


	2.3. Pasūtītāja norādījumi
	Papildināt ar otro rindkopu šādā redakcijā:
Pasūtītājam ir tiesības apsekot Darbu izpildes vietu, konstatēt, kā arī fiksēt aktā vai citā dokumentā, vai Uzņēmējs ievēro Līguma Speciāliem noteikumiem pievienotājā dokumentā “VAS “Valsts nekustamie īpašumi” darba aizsardzības prasības uzņēmējiem, veicot būvdarbus” noteiktās un/ vai citu normatīvo aktu prasības, t.sk. būvdarbu kārtības, darba aizsardzības, ugunsdrošības, elektrodrošības, vides aizsardzības un citas prasības. Pasūtītājam ir tiesības konstatēt “VAS Valsts nekustamie īpašumi” darba aizsardzības prasības uzņēmējiem, veicot būvdarbus” noteikto prasību pārkāpumus, kā arī normatīvo aktu, t.sk. būvdarbu kārtības, darba aizsardzības, ugunsdrošības, elektrodrošības, vides aizsardzības un citu prasību pārkāpumus. 

Pasūtīja konstatētais fakts - pārkāpums, kas fiksēts aktā vai citā dokumentā ir pamats piemērot Uzņēmējam līgumsodu, Līguma pielikumā “Par VAS “Valsts nekustamie īpašumi” darba aizsardzības prasību un normatīvajos aktos noteikto būvdarbu kārtības, darba aizsardzības, ugunsdrošības, elektrodrošības, vides aizsardzības un citu prasību neievērošanu būvdarbu izpildes vietā Uzņēmējam noteiktie līgumsodi” noteiktajā kārtībā un apmērā.


	3.1. Pilnvarotā persona
	Izteikt apakšpunktu šādā redakcijā:
Pilnvarotā persona ir Pasūtītāja valde un/ vai darbinieki, atbilstoši pilnvarai, ko pēc Uzņēmēja pieprasījuma Pasūtītājs uzrāda, nosūta vai izsniedz Uzņēmējam.


	3.2. Pasūtītāja pārstāvis
	Izteikt apakšpunktu šādā redakcijā:
Lai sekmētu līgumsaistību izpildi pienācīgā kārtā un Līgumā noteiktajos termiņos, Pasūtītājs norīko Pielikumā noradīto pārstāvi. Pasūtītāja pārstāvis pilnībā pārzina Līguma noteikumus un viņam ir tiesības, nepārkāpjot Līguma robežas, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Uzņēmēju, pieprasīt no otras Puses informāciju, sniegt informāciju otrai Pusei, nodrošināt ar Līgumu saistītās dokumentācijas nodošanu/ pieņemšanu, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi. Pasūtītāja pārstāvis nav tiesīgs parakstīt Līgumā noteiktos aktus par Darbu (to daļu) nodošanu un  pieņemšanu, izdarīt grozījumus un papildinājumus Līgumā, ieskaitot, grozīt Līguma cenu un/vai Līgumā noteiktos termiņus, izņemot gadījumus, ja Pasūtītāja pārstāvim ir izdots tam attiecīgs pilnvarojums.

Pasūtītājs norāda Pielikumā vai citādi paziņo Uzņēmējam par norīkoto personu, kura veiks būvuzraudzību.

Pasūtītājs norāda Pielikumā vai citādi paziņo Uzņēmējam par norīkoto personu, kura veiks autoruzraudzību.

Tāpat Pasūtītājs noteiktu pienākumu pildīšanai var norīkot uzņēmumu vai fizisku personu, par to paziņojot Uzņēmējam no reizes uz reizi, informējot par personai deleģētajiem pienākumiem un pilnvarām.


	4.1. Vispārīgie pienākumi
	Papildināt ar otro līdz trīspadsmito rindkopu šādā redakcijā:
Uzņēmējam ir pienākums ievērot Speciālo noteikumu pielikumā noteiktās darba aizsardzības prasības un normatīvajos aktos noteikto Darbu kārtības, darba aizsardzības, ugunsdrošības, elektrodrošības, vides aizsardzības un citas prasības, veicot Darbus Darbu izpildes vietā. Par Līguma Speciāliem noteikumiem pievienotā dokumentā “VAS “Valsts nekustamie īpašumi” darba aizsardzības prasības Uzņēmējiem, veicot būvdarbus, un “Par VAS “Valsts nekustamie īpašumi” darba aizsardzības prasību un normatīvajos aktos noteikto būvdarbu kārtības, darba aizsardzības, ugunsdrošības, elektrodrošības, vides aizsardzības un citu prasību neievērošanu būvdarbu izpildes vietā Uzņēmējam noteiktais līgumsods” noteiktajiem pārkāpumiem Uzņēmējs maksā Pasūtītājam līgumsodu dokumentā noteiktajā apmērā. Kamēr Darbu izpildes vieta atrodas Uzņēmēja valdījumā, Uzņēmējs ir pilnībā atbildīgs par visu ugunsdrošības noteikumu ievērošanu Darbu izpildes vietā.

Uzņēmējam ir pienākums iesniegt Pasūtītājam detalizētu informāciju rakstiskā formā par ikvienu nelaimes gadījumu Objektā 3 dienu laikā pēc jebkura negadījuma notikšanas.

Parakstot Līgumu, Uzņēmējs apliecina, ka Darbu iepirkuma procedūras laikā ir pienācīgi apsekojis Objektu, un apliecina, ka tie nekādā veidā nekavēs Uzņēmēju izpildīt Darbus Līgumā tā parakstīšanas brīdī noteikto termiņu un cenas ietvaros.

Līguma vienpusējas izbeigšanas vai pārtraukšanas gadījumā Pasūtītājs rīkojas atbilstoši 12.4.apakšpunktā noteiktajai kārtībai.

Ja Pielikumā ir norādīts, ka ir paredzami Atsevišķie darbi, un Pasūtītājam rodas nepieciešamība pēc Atsevišķiem darbiem, tad Pasūtītājs uzdos Uzņēmējam veikt Atsevišķos darbus vai to daļu, kas ir jāizpilda Līgumā noteiktajā Izpildes laikā (Līguma noteikumu 1.1.9.punkts), vienlaicīgi ar Līguma vienošanās parakstīšanu vai,  ievērojot Pielikumā norādīto termiņu, noslēdzot par to atsevišķu vienošanos pie Līguma. Ja Atsevišķie darbi netiek uzdoti vienlaicīgi ar Līguma vienošanās parakstīšanu, tad Pasūtītājs Uzņēmējam ne vēlāk kā Pielikumā norādītajā laikā (ja būs nepieciešamība pēc Atsevišķajiem darbiem) iesniegs Uzņēmējam vienošanos par Atsevišķo darbu vai to daļas veikšanu. Uzņēmējs nav tiesīgs atteikties parakstīt vienošanos par Atsevišķo darbu vai to daļas veikšanu, ja Pasūtītājs ir ievērojis šajā punktā noteikto termiņu. Pusēm ir tiesības šajā punktā minētajā termiņā slēgt vairākas vienošanās par Atsevišķo darbu daļu veikšanu.

Uzņēmējam ir pienākums parakstīt un iesniegt Pasūtītājam vienošanos par Atsevišķo darbu veikšanas uzsākšanu ne vēlāk kā 7 dienu laikā no vienošanās par Atsevišķo darbu veikšanas uzsākšanu saņemšanas no Pasūtītāja. Atsevišķie darbi ir jāuzsāk ne vēlāk kā Pielikumā noteikto dienu laikā no papildus vienošanās par attiecīgo Atsevišķo darbu spēkā stāšanās dienas. Pasūtītājam, neatlīdzinot Uzņēmējam nekādus zaudējumus un izdevumus saistībā ar Atsevišķo darbu nepasūtīšanu Uzņēmējam, ir tiesības neslēgt vienošanos par attiecīgo (visu vai jebkuru to daļu) Atsevišķo darbu veikšanas uzsākšanu.

Uzņēmējam ir pienākums laicīgi veikt samaksu Apakšuzņēmējiem par to sniegtajiem un  no Pasūtītāja puses apmaksātajiem pakalpojumiem, piegādēm vai būvdarbiem. Ar laicīgu norēķināšanos ir saprotama samaksa 60 dienu laikā pēc pakalpojuma izpildes, piegādēm vai veikto būvdarbu pabeigšanas un Apakšuzņēmēja rēķina saņemšanas par attiecīgo pakalpojuma izpildi, piegādi vai būvdarbu veikšanu. Tiešā maksājuma veikšana Apakšuzņēmējam neatbrīvo Uzņēmēju no Līgumā noteikto saistību izpildes nolīgtajā apjomā, termiņā un kvalitātē.

Uzņēmējam ir pienākums līgumos ar Apakšuzņēmējiem iekļaut noteikumus izpildīto pakalpojumu, piegāžu un būvdarbu pieņemšanai, kas atbilst Ministru kabineta 2022. gada 5. jūlija  noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” 5.,6., 9., 10. un 14. punktā iekļautajam regulējumam, izņemot prasību veikt būves ekspertīzi. Pasūtītājam nav pienākuma kontrolēt ar Apakšuzņēmēju noslēgtā būvdarbu līguma atbilstību šīm prasībām.

Uzņēmējam ir pienākums ne retāk kā Pielikumā noteiktajā laikā nedēļā/mēnesī organizēt, protokolēt, un piedalīties Uzņēmēja un Pasūtītāja kopīgās sanāksmēs (būvsapulcēs), kurās tiek risināti Darbu organizācijas jautājumi. Sanāksmes protokolus Uzņēmējs Pielikumā noteiktajā darba dienu laikā iesniedz sanāksmes dalībniekiem.

Uzņēmējam ir pienākums nodrošināt, ka visā Līguma darbības laikā Uzņēmējs un tā Apakšuzņēmēji atbilst visām prasībām, kas noteiktas normatīvajos aktos, Darbu iepirkuma dokumentācijā vai Līgumā un nepieciešamas Līgumā noteikto Darbu izpildei (t.sk., neaprobežojoties ar attiecībā uz Uzņēmēja, tā Apakšuzņēmēju un citu Darbu izpildei piesaistīto komersantu vai speciālistu reģistrāciju Būvkomersantu reģistrā Līguma izpildei nepieciešamajās jomās un sfērās, to atbilstību Darbu iepirkumā noteiktajām kvalifikācijas prasībām).  Gadījumā, ja Uzņēmējs ir pilnsabiedrība, šā punkta noteikumi ir  attiecināmi gan uz Uzņēmēju, gan uz visiem Uzņēmēja biedriem.

Ja Uzņēmējs nav pabeidzis Darbus Līguma 7.1.apakšpunktā [Darbu izpilde] norādītajā laikā savas darbības rezultātā un Pasūtītājam tādēļ rodas papildu izmaksas par autoruzraudzību, būvuzraudzību vai citu būvspeciālistu piesaisti par periodu līdz Darbu pabeigšanai, Pasūtītājs saskaņā ar 12.6.apakšpunktu [Pušu atbildība un līgumsods] ir tiesīgs prasīt no Uzņēmēja radušās izmaksas un Uzņēmējam ir pienākums tās segt Pasūtītājam, atbilstoši Pasūtītāja iesniegtajam paziņojumam.

Ja būves ekspertīze apstiprina Pasūtītāja norādītos Defektus, Uzņēmējs sedz  ar būves ekspertīzi saistītos izdevumus.


	4.3. Apakšuzņēmuma līguma slēgšana  un Uzņēmēja personāls
	Izteikt apakšpunktu šādā redakcijā:
Līgumam pievienots Līguma izpildē iesaistīto apakšuzņēmēju saraksts un speciālistu saraksts, kurā norādīts speciālista vārds, uzvārds, amata nosaukums Līguma izpildē, sertifikāta nosaukums/izglītības dokumenta nosaukums, sertifikāta numurs/izglītības dokumenta numurs (ja attiecas).

Uzņēmējiem ir pienākums nekavējoties informēt Pasūtītāju par jebkurām izmaiņām apakšuzņēmēju sarakstā un speciālistu sarakstā norādītajā informācijā, rakstveidā nosūtot attiecīgu paziņojumu Pasūtītājam uz  Līgumā norādīto Pasūtītāja juridisko adresi vai e-pasta adresi. Šādā gadījumā Uzņēmējs iesniedz Pasūtītājam aktualizētu apakšuzņēmēju un/vai speciālistu sarakstu, kā arī iepirkuma procedūras nolikumā norādītos speciālista un apakšuzņēmēja kvalifikāciju apliecinošos dokumentus (ja attiecībā uz konkrēto apakšuzņēmēju vai speciālistu nolikumā bija izvirzītas kvalifikācijas prasības).

Uzņēmējs nav tiesīgs bez saskaņošanas ar Pasūtītāju veikt speciālistu sarakstā norādīto speciālistu un apakšuzņēmēju sarakstā norādīto apakšuzņēmēju nomaiņu un/vai iesaistīt papildu apakšuzņēmējus un/vai speciālistus Līguma ietvaros noslēgta Līguma izpildē. Pasūtītājs ir tiesīgs pirms lēmuma pieņemšanas par speciālistu sarakstā norādīto speciālistu un/vai apakšuzņēmēju sarakstā norādīto apakšuzņēmēju nomaiņu prasīt nomaināmo speciālistu un/vai apakšuzņēmēja viedokli par nomaiņas iemesliem.

Uzņēmējs ir atbildīgs par jebkura apakšuzņēmēja un/vai speciālista, viņa pārstāvju un nodarbināto personu rīcību vai saistību nepildīšanu, it kā tā būtu Uzņēmēja paša rīcība vai saistību nepildīšana. Ja vien Līguma noteikumos nav paredzēts citādi:
(a) piedāvājumā norādīto apakšuzņēmēju nomaiņai un jaunu apakšuzņēmēju iesaistei ir nepieciešama Pasūtītāja rakstveida piekrišana. Pasūtītājs pieņem lēmumu atļaut vai atteikt apakšuzņēmēju nomaiņu vai jaunu apakšuzņēmēju iesaistīšanu ne vēlāk kā 7 dienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai, saskaņā ar  Līguma un publisko iepirkumu regulējošos normatīvos aktos noteiktajiem nosacījumiem un Starptautisko un Latvijas Republikas nacionālo sankciju likuma noteiktajiem nosacījumiem. Par pieņemto lēmumu Pasūtītājs rakstiski paziņo Uzņēmējam, nosūtot attiecīgo lēmumu no Līgumā norādītās Pasūtītāja juridiskās adreses vai e-pasta adreses uz Izpildītāja Līgumā norādīto juridisko adresi vai e-pasta adresi. Līgumā norādītajai kontaktpersonai nav tiesību pieņemt lēmumu atļaut vai atteikt apakšuzņēmēju nomaiņu vai jaunu apakšuzņēmēju iesaistīšanu Līguma izpildē;
(b) Uzņēmējam jāiesniedz paziņojums Pasūtītājam ne mazāk kā 28 dienas pirms katra apakšuzņēmēja un/vai speciālista paredzētā darba sākuma datuma un šādu Darba sākuma datuma.

Pasūtītājs nepiekrīt Speciālistu sarakstā norādītā personāla un/vai apakšuzņēmēju sarakstā norādītā apakšuzņēmēja nomaiņai šajā punktā norādītajos gadījumos un gadījumos, kad speciālistu sarakstā norādītā personāla un/vai apakšuzņēmēju sarakstā norādīto apakšuzņēmēju nomaiņai piedāvātais personāls un/vai piedāvātie apakšuzņēmēji neatbilst iepirkuma dokumentācijā Uzņēmēja piesaistītajiem speciālistiem izvirzītajām prasībām vai tam nav vismaz tādas pašas kvalifikācijas un pieredzes kā personālam un/vai apakšuzņēmējiem, kas tika vērtēts, nosakot saimnieciski visizdevīgāko piedāvājumu. Speciālista nomaiņas gadījumā Uzņēmējs iesniedz Pasūtītājam nomaināmā speciālista apliecinājumu par autora mantisko tiesību nodošanu. Pasūtītājs ir tiesīgs nesaskaņot speciālista nomaiņu, ja nav iesniegts nomaināmā speciālista apliecinājums par autora mantisko tiesību nodošanu.

Pasūtītājs nepiekrīt apakšuzņēmēju sarakstā norādīto apakšuzņēmēju nomaiņai, ja pastāv kāds no šādiem nosacījumiem:
(a) piedāvātais apakšuzņēmējs/ speciālists neatbilst iepirkuma dokumentācijā un vai tehniskajā specifikācijā apakšuzņēmējiem izvirzītajām prasībām;
(b) tiek nomainīts apakšuzņēmējs, uz kura iespējām Uzņēmējs balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Uzņēmējs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;
(c) piedāvātais apakšuzņēmējs, kura veicamo darbu vai sniedzamo Darbu vērtība ir vismaz 10 000 euro, atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;
(d) apakšuzņēmēja maiņas rezultātā tiktu izdarīti tādi grozījumi Uzņēmēja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus, minētā panta ceturtās daļas 2., 3. un 4.punktā noteiktos termiņus skaitot no dienas, kad lūgums par apakšuzņēmēja piesaisti iesniegts Pasūtītājam. Izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai.

Uzņēmējs ir atbildīgs, ka tā apakšuzņēmēji un/ vai piesaistītie speciālisti ievēro Speciālo noteikumu pielikumā “VAS “Valsts nekustamie īpašumi” darba aizsardzības prasības Uzņēmējiem, veicot būvdarbus”, un ”Par VAS “Valsts nekustamie īpašumi” darba aizsardzības prasību un normatīvajos aktos noteikto būvdarbu kārtības, darba aizsardzības, ugunsdrošības, elektrodrošības, vides aizsardzības un citu prasību neievērošanu būvdarbu izpildes vietā Uzņēmējam noteiktais līgumsods” noteiktās prasības un minēto pārkāpumu gadījumā Uzņēmējs maksā Pasūtītājam līgumsodu pielikumā noteiktajā apmērā.

	4.4. Līguma izpildes nodrošinājums
	Izteikt apakšpunktu šādā redakcijā:
Uzņēmējam jāiesniedz Pielikumā norādītajā veidā un apjomā Līguma izpildes nodrošinājumu Pasūtītājam 14 dienu laikā no Līguma vienošanās spēkā stāšanās dienas. Līguma izpildes nodrošinājumu izdod Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta kredītiestāde/ kredītiestādes filiāle/ārvalsts kredītiestādes filiāle vai apdrošināšanas sabiedrība/ārvalsts apdrošināšanas filiāle, kas Latvijas Republikas tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, un tam jāatbilst Speciālajos noteikumos pievienotajai atbilstošajai (kredītiestāde vai apdrošināšanas sabiedrība) veidnei.

Līguma izpildes nodrošinājuma ir jābūt spēkā līdz:
(a) Defektu novēršanas perioda paredzamā beigu datumam un vēl 70 dienas pēc Defektu novēršanas perioda paredzamā beigu datuma, ja Uzņēmējs Defektu novēršanas periodu nodrošinās ar pirmā pieprasījuma kredītiestādes garantiju vai  apdrošināšanas sabiedrības garantiju;
(b) Ārvalstu finanšu instrumentu finansējuma piesaistes gadījumā (piemērojams Līguma 1.10. apakšpunkts [Ārvalstu finanšu instrumentu finansējums]) –  Defektu novēršanas perioda paredzamā beigu datumam un vēl 70 dienas pēc Defektu novēršanas perioda paredzamā beigu datuma, ja Uzņēmējs Defektu novēršanas periodu nodrošinās ar Ieturējuma naudas iemaksu un atbilstoši Līguma 11.4. apakšpunktam [Ieturējuma naudas izmaksa] Ieturējuma nauda ir izmaksājama, kad ir izdots Paziņojums par pieņemšanu vai parakstīts Būvobjekta pieņemšanas-nodošanas akts;
(c) brīdim, kad Uzņēmējs ir Izpildījis un pabeidzis Darbus un Pasūtītājs tos ir pieņēmis, izsniedzot Paziņojumu par pieņemšanu vai parakstījis Būvobjekta nodošanas un pieņemšanas aktu, un vēl 70 dienas pēc  Paziņojuma par pieņemšanu izsniegšanas vai Būvobjekta nodošanas un pieņemšanas akta parakstīšanas datuma, ja Piedāvājuma pielikumā norādīts, ka Uzņēmējs Defektu novēršanas periodu nodrošinās ar Ieturējuma naudas iemaksu.  

Līguma izpildes nodrošinājumam jābūt, neatsaucamai, beznosacījumu pirmā pieprasījuma garantijai. Ja  tiek iesniegta apdrošināšanas sabiedrības garantija, kas ir kā pielikums polisei, tad polisē ir jābūt norādei, ka šajā garantijā ietvertie nosacījumi ir prioritāri attiecībā pret jebkuriem apdrošināšanas noteikumiem. Pirms Līguma izpildes nodrošinājuma izsniegšanas tā projektu Uzņēmējs saskaņo ar Pasūtītāju. Pasūtītājs var atteikties pieņemt Līguma izpildes nodrošinājumu, ja tas neatbilst Līguma Speciālajos noteikumos pievienotajai veidnei. 

Ja Piedāvājuma pielikumā ir norādīts, ka Uzņēmējs Defektu novēršanas periodu nodrošinās ar pirmā pieprasījuma kredītiestādes garantiju vai  apdrošināšanas sabiedrības garantiju – Līguma izpildes nodrošinājuma summa tiek samazināta par 50% (piecdesmit procentiem) pēc 8.2.apakšpunktā [Paziņojums par pieņemšanu] minētā Paziņojuma par pieņemšanu izsniegšanas vai Būvobjekta nodošanas un pieņemšanas akta parakstīšanas, par to nekavējoties rakstiski informējot Pasūtītāju. Ja Defektu novēršanas perioda pirmajos divos gados nav konstatēti Darbu defekti vai, ja Defekti ir konstatēti, bet Uzņēmējs un Pasūtītājs ir vienojušies par pieteikto Darbu defektu novēršanas termiņu, tad atkārtoti Līguma izpildes nodrošinājumu samazina minimālā Defektu novēršanas perioda trešā gada pirmajā mēnesī uz atlikušo Defektu novēršanas periodu, nosakot tā apmēru līdz 2% no Līguma cenas par Vispārīgo darbu un Atsevišķo darbu, ja tādi ir pielīgti, kopsummas. Pasūtītājam Līguma izpildes nodrošinājums jānodod atpakaļ Uzņēmējam 21 dienas laikā pēc Līguma izpildes apstiprinājuma saņemšanas brīža.

Ja Piedāvājuma pielikumā ir norādīts, ka Līguma izpildē tiek piesaistīts  Ārvalstu finanšu instrumentu finansējums (piemērojams Līguma 1.15. apakšpunkts [Ārvalstu finanšu instrumentu finansējums]) un Uzņēmējs Defektu novēršanas periodu nodrošinās ar Ieturējuma naudas iemaksu un atbilstoši Līguma 11.4. apakšpunktam [Ieturējuma naudas izmaksa] Ieturējuma nauda ir izmaksājama, kad ir izdots Paziņojums par pieņemšanu vai parakstīts Būvobjekta pieņemšanas-nodošanas akts – Līguma izpildes nodrošinājumu samazina minimālā Defektu novēršanas perioda trešā gada pirmajā mēnesī uz atlikušo Defektu novēršanas periodu, nosakot tā apmēru līdz 2% no Līguma cenas par Vispārīgo darbu un Atsevišķo darbu, ja tādi ir pielīgti, kopsummas, ja Defektu novēršanas perioda pirmajos divos gados nav konstatēti Darbu defekti vai, ja Defekti ir konstatēti, Uzņēmējs un Pasūtītājs ir vienojušies par pieteikto Darbu defektu novēršanas termiņu.  Pasūtītājam Līguma izpildes nodrošinājums jānodod atpakaļ Uzņēmējam 21 dienas laikā pēc Līguma izpildes apstiprinājuma saņemšanas brīža.

Ja Piedāvājuma pielikumā ir norādīts, ka Uzņēmējs Defektu novēršanas periodu nodrošinās ar Ieturējuma naudas iemaksu (nav attiecināms uz gadījumiem, kad tiek piesaistīts Ārvalstu finanšu instrumentu finansējums) – Pasūtītājs atdod Līguma izpildes nodrošinājumu 21 dienas laikā, kad ir izdots Paziņojums par pieņemšanu vai parakstīts Būvobjekta pieņemšanas-nodošanas akts un beidzies Līguma izpildes nodrošinājuma spēkā esamības termiņš.

Uzņēmējam jānodrošina, lai Līguma izpildes nodrošinājums paliek spēkā un realizējams līdz brīdim, kad Uzņēmējs ir Izpildījis un pabeidzis Darbus un, ja atbilstoši šī apakšpunkta noteikumiem Līguma izpildes nodrošinājumam ir jābūt spēkā Defektu paziņošanas periodā, ir novērsis jebkādus defektus. Ja Līguma izpildes nodrošinājuma nosacījumos ir norādīts tā derīguma termiņa beigu datums un Uzņēmējs 28 dienas pirms šī datuma nav saņēmis Līguma izpildes apstiprinājumu, Uzņēmējam jāpagarina Līguma izpildes nodrošinājuma derīguma termiņš, līdz Darbi tiek pabeigti un, ja atbilstoši šī apakšpunkta nosacījumiem Līguma izpildes nodrošinājumam ir jābūt spēkā Defektu paziņošanas periodā, līdz jebkādi defekti novērsti.

Ja Uzņēmējs nepagarina Līguma izpildes nodrošinājumu ne vēlāk kā līdz brīdim, kad palikušas 21 diena līdz tā derīguma termiņa beigām, Pasūtītājam ir tiesības iekasēt visu Līguma izpildes nodrošinājuma summu kā nodrošinājumu visu no Līguma un normatīvajiem aktiem izrietošo Uzņēmēja saistību izpildei. Pasūtītājs atmaksā iekasēto un neizmantoto summu Uzņēmējam 28 dienu laikā no brīža, kad Pasūtītājs ir saņēmis jaunu Līguma noteikumiem atbilstošu Līguma izpildes nodrošinājumu un attiecīgu Uzņēmēja rēķinu.

Pasūtītājam ir tiesības izmantot Līguma izpildes nodrošinājumu jebkuru Pasūtītāja no Līguma vai normatīvajiem aktiem izrietošu Pasūtītāja prasījumu segšanai.

Gadījumā, ja Pasūtītājs uzdos Uzņēmējam veikt Atsevišķos darbus, tad Uzņēmējs ne vēlāk kā 14 dienu laikā pēc attiecīgās vienošanās par Atsevišķo darbu veikšanu spēkā stāšanās, iesniegs Pasūtītājam šajā punktā noteiktajām prasībām atbilstošu Līguma izpildes nodrošinājumu Pielikumā noteiktajā apmērā no Līguma cenas par Vispārīgo darbu un Atsevišķo darbu cenas kopsummas. Ja Uzņēmējs norādītajā termiņā neiesniedz šajā punktā noteiktajām prasībām atbilstošu Līguma izpildes nodrošinājumu, Pasūtītājam ir tiesības saņemt no Līguma izpildes nodrošinājumu summu, kas ir 10% apmērā no Atsevišķo darbu cenas kā nodrošinājumu no Līguma un normatīvajiem aktiem izrietošo Uzņēmēja saistību izpildei. Pasūtītājs atmaksā iekasēto un neizmantoto summu Uzņēmējam 28 dienu laikā no brīža, kad Pasūtītājs ir saņēmis jaunu Līguma noteikumiem atbilstošu Līguma izpildes nodrošinājumu un attiecīgu Uzņēmēja rēķinu.


	4.5. Tiešie maksājumi Apakšuzņēmējiem
	Papildināt ar apakšpunktu šādā redakcijā:
Pasūtītājam ir tiesības pēc Apakšuzņēmēja pieprasījuma veikt tiešus maksājumus par Apakšuzņēmēja sniegtajiem pakalpojumiem, piegādēm vai būvdarbiem piegādātājam, kurus Uzņēmējs ir pieņēmis un kuru apmaksas termiņš tiek kavēts, sekojošā noteiktajā kārtībā.

Pasūtītājs, saņemot Apakšuzņēmēja pieprasījumu par Apakšuzņēmēja sniegto pakalpojumu, piegāžu vai būvdarbu Uzņēmējam apmaksu tieši Apakšuzņēmējam, veic Apakšuzņēmēja tiešo maksājumu Apakšuzņēmējam, 28  dienu laikā no attiecīgā pieprasījuma, rēķina un citu samaksai nepieciešamo dokumentu saņemšanas dienas, ja iestājas visi turpmāk norādītie apstākļi:
a)	Uzņēmējs ir pieņēmis Apakšuzņēmēja sniegtos pakalpojumus, piegādes vai būvdarbus, Apakšuzņēmēja sniegto pakalpojumu un šo faktu apliecina attiecīgs no Uzņēmēja puses parakstīts dokuments;
b)	Pasūtītājs ir pieņēmis un apmaksājis no Uzņēmēja, Apakšuzņēmēja sniegtos pakalpojumus, piegādes vai būvdarbus, Līgumā noteiktajā kārtībā;
c)	Uzņēmējs ir nokavējis Apakšuzņēmēja sniegto pakalpojumu, piegāžu vai būvdarbu apmaksas termiņu un Apakšuzņēmējs šo faktu pierāda ar attiecīgu dokumentu (piemēram līgums, pavadzīme, akts), kurā noteikti attiecīgi apmaksas termiņi;
d)	(a), (b) un (c) minētos dokumentus Pasūtītājs saņēmis kopā ar Apakšuzņēmēja tiešā maksājuma pieprasījumu valsts valodā, bet, ja attiecīgais dokuments ir svešvalodā tam pievienojams Ministru kabineta noteiktajā kārtībā vai notariāli apliecināts tulkojums valsts valodā;
e)	Pasūtītājs nav izmaksājis visu Uzņēmējam pienākošos Līguma cenu, kā arī Līguma cenas atlikums garantē Pasūtītājam Līgumā noteikto ieturējumu un atskaitījumu veikšanas pietiekamību;
f)	Pasūtītājs ir saņēmis no Uzņēmēja vai Apakšuzņēmēja (kopā ar tiešā maksājuma pieprasījumu) attiecīgu izpilddokumentāciju;
g)	Apakšuzņēmējs ir iesniedzis Pasūtītājam attiecīgu rēķinu;
h)	izmaksājamās summas Apakšuzņēmējam apmērs nepārsniegs attiecīgās Līguma cenas pozīciju.

Pasūtītājs pēc tiešā maksājuma veikšanas Apakšuzņēmējam, par attiecīgo summu samazina nākamo maksājumu Uzņēmējam.

Pasūtītājs pirms Apakšuzņēmēja rēķina apmaksas informē par šādu pieprasījumu Uzņēmēju un ļauj tam izteikt viedokli par pieprasījuma pamatotību, ne vēlāk kā 7 dienu laikā.

Ja Uzņēmējs nepilda Līgumā noteikto pienākumu veikt samaksu Apakšuzņēmējam, Pasūtītājs ir tiesīgs prasīt no Uzņēmēja līgumsodu  Pielikumā noteiktajā apmērā par katru konstatēto gadījumu.


	5.1. Uzņēmēja projekts
	Dzēst apakšpunktu.


	5.2. Atbildība par projektu
	Dzēst apakšpunktu.

	6.1. Pasūtītāja riski
	Izteikt pirmās rindkopas n) apakšpunktu šādā redakcijā: 
n) jebkuras izmaiņas Līgumam piemērojamā likumā, kas notikušas pēc Līguma spēkā stāšanās datuma, izņemot, ja piemērojamā likuma izmaiņu gadījumā, tiek palielinātas Izmaksas un Uzņēmējs pirms Uzņēmēja piedāvājuma datuma zināja vai viņam vajadzēja zināt par Piemērojamā likuma izmaiņām.

Papildināt pirmo rindkopu ar r), s) un t) apakšpunktiem šādā redakcijā:
r) Līgumā neparedzētie papildu darbi saskaņā ar 10.1.apakšpunktu [Tiesības izdarīt izmaiņas];
s) valsts vai pašvaldības institūcijas vai amatpersonas pieņemts administratīvs akts, kas ir saistošs, izpildot Darbus, vai tiek pārsniegts valsts vai pašvaldību institūcijai, vai citai personai normatīvos aktos noteiktais termiņš atbildes/saskaņojuma sniegšanai un šāds akts vai pārsniegtais termiņš kavē Darbu izpildes termiņu un/vai starptermiņu ievērošanu, un šāda akta izdošanas un termiņa kavējuma pamatā nav Uzņēmēja darbība vai bezdarbība;
t) Tehnoloģiskais pārtraukums (ja tas attiecas) par ko ir izdarīts attiecīgs ieraksts būvdarbu žurnālā un nosūtīts paziņojums Pasūtītājam.


	7.1. Darbu izpilde
	Izteikt apakšpunktu šādā redakcijā:
Uzņēmējs uzsāk Darbus Uzsākšanas datumā, bet ne vēlāk 7. dienā, no brīža, kad Darbu izpildes vieta (Objekts) ir nodota Uzņēmējam būvdarbu veikšanai, jāturpina tie bez pārtraukumiem un bez kavēšanās un jāpabeidz Darbi Izpildes laikā.

Veicot Darbus Uzņēmējam ir jāievēro šādi starptermiņi:
(a) 63 dienu laikā no Līguma vienošanās parakstīšanas dienas nodrošināt, ka ir saņemts būvvaldes akcepts par būvdarbu uzsākšanu, saskaņots ar Pasūtītāju darbu veikšanas projekts un darba aizsardzības plāns, un iesniegts Pasūtītājam parakstīšanai Darbu izpildes vietas  nodošanas un pieņemšanas akts;
(b) Pielikumā visi minētie.

Uzņēmējam ir pienākums ievērot Darbu izpildes programmā noteiktos Darbu izpildes termiņus visām Darbu daļām. Ja Uzņēmējs tos neievēro, Pasūtītājam ir tiesības pārtraukt Līgumu saskaņā ar 12.1. apakšpunktu [Saistību pārkāpums no Uzņēmēja puses].

Ja Uzņēmējs neievēro noteiktos Darbu starptermiņus (ja attiecināms) un Darbu izpildes termiņu, Pasūtītājam ir tiesības piemērot Uzņēmējam Pielikumā noteikto līgumsodu.


	7.2. Izpildes programma
	Izteikt apakšpunktu šādā redakcijā:
Uzņēmējam Pielikumā norādītajā termiņā jāiesniedz Pasūtītājam Darbu izpildes programma.

Uzņēmējs iesniedz arī koriģētu programmu, ja iepriekšējā programma neatbilst faktiskajam progresam, tā ir precizējama un papildināma vai ir pretrunā ar Uzņēmēja saistībām. Katrai programmai jāietver Darbu veikšanas projekts un darbu aizsardzības plāns.

Pasūtītājam ir pienākums 21 dienas laikā pēc programmas saņemšanas brīža iesniegt paziņojumu Uzņēmējam, ar kuru tiek saskaņota programma, vai kurā norādīts apmērs, kādā šī programma neatbilst Līguma vai normatīvo aktu prasībām. Pēc programmas saskaņošanas Uzņēmējs darbojas saskaņā ar programmu, ievērojot visas pārējās Līgumā noteiktās saistības. Pasūtītāja personālam ir tiesības paļauties uz programmu, plānojot savu darbību.

Uzņēmējam nekavējoties jāziņo Pasūtītājam par konkrētiem iespējamiem nākotnes notikumiem vai apstākļiem, kas var negatīvi ietekmēt darbu, paaugstināt Līguma cenu vai aizkavēt Darbu izpildi. Pasūtītājs var pieprasīt Uzņēmējam sniegt nākotnes notikuma vai apstākļu paredzamo seku novērtējumu un/vai priekšlikumu.

Ja Pasūtītājs jebkurā laikā paziņo Uzņēmējam, ka programma (norādītajā apmērā) neatbilst Līguma prasībām vai ir pretrunā ar faktisko progresu un Uzņēmēja izvirzītajiem mērķiem, Uzņēmējam jāiesniedz Pasūtītājam koriģēta programma saskaņā ar šo apakšpunktu.


	7.3. Izpildes laika pagarinājums
	Izteikt apakšpunktu šādā redakcijā:
Ievērojot 10.3.apakšpunkta [Savlaicīgs brīdinājums] noteikumus, Uzņēmējam ir tiesības uz Izpildes laika pagarinājumu, ja Darbu izpilde tiks kavēta kāda apstākļa dēļ, kas ietilpst Pasūtītāja Riskos vai minēts 10.1.apakšpunktā [Tiesības izdarīt izmaiņas].

Saņemot no Uzņēmēja lūgumu, Pasūtītājam jāizvērtē visi Uzņēmēja norādītie apstākļi un atbilstoši jāpagarina izpildes laiks.

Gadījumā, ja Uzņēmēja saistību izpildes aizkavēšanā vai pārtraukšanā ir konstatējama 6.1.apakšpunkta [Pasūtītāja riski] s) punktā minētais Pasūtītāja risks, kas pamatots ar Varas institūcijas pieņemtiem lēmumiem vai norādījumiem, Pusēm nav nepieciešams slēgt papildu vienošanos pie Līguma par Izpildes laika pagarināšanu, un minētie apstākļi un laika periods par kādu Varas institūcija ir aizkavējusi vai pārtraukusi Uzņēmēja saistību izpildi, tiek norādīts Būvobjekta pieņemšanas – nodošanas aktā vai Darbu Pieņemšanas – nodošanas paziņojumā kā laika periods, kas tiek izslēgts no Izpildes laika.


	7.4. Izpildes nokavējums
	Izteikt apakšpunktu šādā redakcijā:
Ja Uzņēmējs nepabeidz Darbus Izpildes laikā, Uzņēmējam ir pienākums samaksāt Pasūtītājam Pielikumā norādīto naudas summu par katru Darbu izpildes nokavējuma dienu (līgumsods). 

Ja vienlaikus tiek prasīti zaudējumi, tad zaudējumus var prasīt tikai tādā apmērā, kas pārsniedz aprēķināto līgumsodu.

Ja Uzņēmējs neizpilda 7.1.apakšpunktā [Darbu izpilde] noteikto, tajā skaitā ir nokavējis Darbu izpildes termiņu vai jebkuru no noteiktajiem Darbu starptermiņiem (ja attiecināms), Pasūtītājs saskaņā ar 12.6.apakšpunktu [Pušu atbildība un līgumsods] ir tiesīgs prasīt no Uzņēmēja Darbu izpildes nokavējuma līgumsodu saistībā ar minēto neizpildi.

Ja Līguma izpildes laikā tiek uzdoti papildu darbi, tad šis Darbu izpildes nokavējuma līgumsods tiek piemērots arī attiecībā uz šādu papildu darbu izpildes termiņa nokavējumu.

Ja Uzņēmējs neievēro noteiktos Darbu starptermiņus, ja tie ir attiecināmi, Pasūtītājam ir tiesības (bet nav pienākums) Darbu starptermiņu līgumsodu noteikt un piemērot pie Līguma 7.1. apakšpunktā [Darbu izpilde] noteiktās Darbu izpildes.


	8.1. Pabeigšana
	Papildināt ar otro rindkopu šādā redakcijā:
Uzņēmēja saistību izpilde netiek uzskatīta par pabeigtu, kamēr Pasūtītājs nav izsniedzis Līguma izpildes apstiprinājumu, norādot datumu, kurā Uzņēmējs ir pabeidzis Līgumā noteikto saistību izpildi. Pasūtītājam jāizsniedz Līguma izpildes apstiprinājums 28 dienu laikā no pēdējā Defektu paziņošanas perioda beigu datuma vai pēc tā, līdzko Uzņēmējs ir iesniedzis visus Uzņēmēja dokumentus un pabeidzis un pārbaudījis visus Darbus, ieskaitot jebkādu defektu novēršanu. Vienīgi Līguma izpildes apstiprinājums apliecina Darbu pilnīgu pieņemšanu un apstiprināšanu.


	8.2. Paziņojums par pieņemšanu 
	Izteikt apakšpunktu šādā redakcijā:
Ja vien nepastāv 9. apakšpunktā [Defektu novēršana] minētie apstākļi, Pasūtītājam ir:
(i) jāparaksta Būvobjekta nodošanas un pieņemšanas akts, kad Darbi ir pabeigti saskaņā ar Līgumu, ieskaitot 7.1.apakšpunktā [Darbu izpilde] atrunātos jautājumus un izņemot to, kas norādīts turpmāk (a) apakšparagrāfā, vai
(ii) ja Puses nevar vienoties par Būvobjekta nodošanas – pieņemšanas akta saturu parakstīšanai, jāizdod Darbu Pieņemšanas-nodošanas paziņojums vai tiek uzskatīts, ka tas ir izdots saskaņā ar šo apakšpunktu, kad Darbi ir pabeigti saskaņā ar Līgumu, ieskaitot 7.1.apakšpunktā [ Darbu izpilde] atrunātos jautājumus un izņemot to, kas norādīts turpmāk (a) apakšparagrāfā.

Uzņēmējs, drīkst iesniegt Pasūtītājam elektroniskā formā parakstītu ar drošu elektronisko parakstu Būvobjekta nodošanas – pieņemšanas aktu, kas sagatavots atbilstoši pielikumā esošajai formai, vai pieteikumu ar lūgumu izdot Darbu Pieņemšanas-nodošanas paziņojumu ne agrāk kā 14 dienas pirms datuma, kad, pēc Uzņēmēja domām, Darbi būs pabeigti un gatavi pieņemšanai, tai skaitā paziņojot par Objekta gatavību ekspluatācijai, pēc tam kad būvniecības informācijas sistēmā ir apstiprinājis apliecinājumu par Objekta gatavību ekspluatācijai (ja tiek paredzēta Objekta nodošana ekspluatācijā).  

Pasūtītājam 14  dienu laikā pēc Uzņēmēja pieteikuma saņemšanas:
a)	jāizsniedz Uzņēmējam Darbu Pieņemšanas-nodošanas paziņojums, vai jāparaksta Būvobjekta nodošanas un pieņemšanas akts, kurā norādīts Darbu pabeigšanas datums saskaņā ar Līgumu, izņemot tādus mazāk nozīmīgus neizpildītos darbus un defektus, kas būtiski neietekmēs Darbu izmantošanu tiem paredzētajiem mērķiem (līdz brīdim vai kamēr šis darbs tiks pabeigts un šie defekti tiks novērsti); vai
b)	jānoraida pieteikums, minot iemeslus un norādot darbus, kas jāveic Uzņēmējam, lai Pasūtītājs varētu izdot Darbu Pieņemšanas-nodošanas paziņojumu vai parakstīt Būvobjekta nodošanas – pieņemšanas aktu. Tādā gadījumā Uzņēmējam ir pienākums izpildīt šos darbus pirms nākamā pieteikuma vai akta iesniegšanas saskaņā ar šo apakšpunktu.

Ja 14 dienu laikā Pasūtītājs nav izsniedzis Darbu Pieņemšanas-nodošanas paziņojumu vai parakstījis Būvobjekta nodošanas – pieņemšanas aktu, ne arī noraidījis Uzņēmēja pieteikumu un ja Darbi būtībā atbilst Līguma prasībām, tiek uzskatīts, ka Darbu Pieņemšanas-nodošanas paziņojums ir izdots pēdējā šī perioda dienā. 

Pirms ikviena pieteikuma ar lūgumu izdot Darbu Pieņemšanas-nodošanas paziņojumu Uzņēmējam jāiesniedz Pasūtītājam visi dokumenti, kuriem saskaņā ar Piemērojamo likumu ir jābūt Uzņēmēja rīcībā un kuri saskaņā ar Piemērojamo likumu ir jāiesniedz būvvaldē, ierosinot būves vai būves kārtas pieņemšanu ekspluatācijā (tai skaitā iebūvēto būvizstrādājumu atbilstību apliecinošo dokumentāciju, segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus) un arī visi Pasūtītāja prasībās noteiktie papildus iesniedzamie dokumenti, ja tie nav iesniegti Pasūtītājam iepriekš vai nav augšupielādēti būvniecības informācijas sistēmā attiecīgās būvniecības lietā, un jānodrošina būves pieņemšana ekspluatācijā saskaņā ar Piemērojamo likumu (ja ir paredzēts).


	8.3.  Darbu daļas pieņemšana - nodošana
	Papildināt ar apakšpunktu šādā redakcijā:
Pasūtītājs var izsniegt Pieņemšanas-nodošanas paziņojumu par jebkuru Pastāvīgo Darbu daļu.

Pasūtītājs nedrīkst lietot nevienu Darbu daļu (izņemot tās lietošanu pagaidu vajadzībām, kas ir vai nu noteikta Līgumā vai saskaņota abu Pušu starpā), ja vien un kamēr nav izsniedzis šīs daļas Pieņemšanas-nodošanas paziņojumu. Taču gadījumā, ja Pasūtītājs tomēr izmanto kādu Darbu daļu, pirms ir izsniegts Pieņemšanas-nodošanas paziņojums:

(a) tiek uzskatīts, ka lietotā daļa ir pieņemta tajā datumā, ar kuru tika uzsākta tās lietošana;
(b) Uzņēmējs no šī datuma vairs nav atbildīgs par šīs daļas uzraudzību, un atbildība pāriet Pasūtītājam; un
(c) ja Uzņēmējs to pieprasa, Pasūtītājam jāizdod šīs daļas Pieņemšanas-nodošanas apstiprinājums.

Pēc tam, kad Pasūtītājs ir izsniedzis Darbu daļas Pieņemšanas-nodošanas paziņojumu, Uzņēmējam nekavējoties tiek nodrošināta iespēja veikt nepieciešamos pasākumus neizpildīto pārbaužu pirms Darbu pieņemšanas veikšanai. Uzņēmējs veic šīs pārbaudes pirms Darbu pieņemšanas, cik drīz vien praktiski iespējams un kamēr nav beidzies attiecīgais defektu paziņošanas periods.


	9.1. Defektu 
novēršana
	Izteikt apakšpunktu šādā redakcijā:
Pasūtītājs jebkurā laikā pirms Pielikumā noteiktā perioda beigām var paziņot Uzņēmējam par jebkuriem defektiem vai neizpildītiem darbiem, vai jebkuru darbu, kas ir neatliekams un nepieciešams Darbu drošībai avārijas, neparedzama notikuma vai cita iemesla dēļ. Uzņēmējam bez maksas jānovērš jebkuri defekti, kas radušies Uzņēmēja Materiālu, Iekārtu vai darbu izpildes rezultātā un kas neatbilst Līgumam.

Uzņēmējam jāizpilda dotie norādījumi saprātīgā laika periodā, kas var tikt noteikts norādījumos, vai nekavējoties, ja  darbi, kas ir nepieciešami Darbu drošībai avārijas, neparedzama notikuma vai cita iemesla dēļ  ir norādīti kā neatliekams. Neatliekamus darbus Uzņēmējs uzsāk novērst nekavējoties pēc Pasūtītāja pirmā pieprasījuma (t.sk. telefoniski un elektroniski sniegta pieprasījuma), veicot visus nepieciešamos pasākumus tūlītējai kaitīgo seku mazināšanai un novēršanai, bet ne vēlāk kā Pasūtītāja norādītajā termiņā.

Tādu defektu novēršanas izmaksas, kas radušies jebkura cita iemesla dēļ, jānovērtē kā Izmaiņas. Defektu nenovēršana vai neizpildīto darbu nepabeigšana Pasūtītāja norādītā laikā pēc Pasūtītāja paziņojuma dod Pasūtītājam tiesības veikt visus nepieciešamos darbus uz Uzņēmēja rēķina, noalgojot citas personas un/ vai veicot šos darbus pašam.


	9.3.  Defektu novēršanas perioda pagarināšana
	Papildināt ar apakšpunktu šādā redakcijā:
Pasūtītājam ir tiesības uz Defektu paziņošanas perioda pagarinājumu, ja un tādā apmērā, kādā Darbi vai svarīga Iekārta (atkarībā no situācijas un pēc to pieņemšanas) nevar tikt izmantoti tiem paredzētajiem mērķiem defektu vai bojājumu dēļ. Tomēr Defektu paziņošanas periodu nedrīkst pagarināt vairāk kā par diviem gadiem.


	[bookmark: _Hlk29905036]10.1.
Tiesības izdarīt izmaiņas
	Izteikt apakšpunktu šādā redakcijā:
Pasūtītājs var dot norādījumus veikt Izmaiņas.

Līguma darbības laikā Līgumā un Publisko iepirkumu likumā noteiktajos gadījumos var veikt Izmaiņas sākotnēji paredzētajos Darbos un/vai var tikt pielīgti Līgumā neparedzēti papildu darbi šajā punktā noteiktajā kārtībā. 

(a)  Darbu izmaiņas tiek apstiprinātas ar Darbu izmaiņu aktu  (saukts arī - Būvdarbu izmaiņu akts), tās nepalielina Līguma cenu.

(i) Līguma cenas ietvaros var veikt Līgumā iekļauto Darbu apjoma izmaiņas, samazinot Darbu apjomus (t.sk.  gadījumos, ja būvdarbu tāmē norādītais apjoms ir lielāks nekā faktiski izbūvētais), palielinot Darbu apjomus, nepārsniedzot Pielikumā noteikto procentu apmēru pie nosacījuma, ka Līguma cena netiek palielināta, proti, izmaiņas var veikt, ja ieslēdzamo Darbu izmaksas nepārsniedz izslēdzamo Darbu izmaksas. Šādā gadījumā vienošanās pie Līguma nav jāslēdz. Darbu izmaiņas tiek apstiprinātas ar Darbu izmaiņu aktu.

(b) Darbu izmaiņas tiek veiktas pamatojoties uz Publisko iepirkumu likuma 61.panta trešās daļas 1.punktu, Pusēm slēdzot vienošanos par grozījumiem Līgumā, nepārsniedzot Pielikumā noteikto procentuālo apmēru:

(i) Izmaiņas Darbos, Darbu apjomos vai papildu darbus, var veikt, ja Līguma dokumentos, tajā skaitā Tehniskajā specifikācijā vai tās pielikumā), ir noteikts paredzamo Darbu uzskaitījums un to apjoms;
(ii) ja būvdarbu tāmē norādītais apjoms nesakrīt ar no Rasējumiem, apjomu tabulās izrietošiem apjomiem, un tas ir mazāks nekā faktiski nepieciešams izbūvēt;
(iii) ja pamatojoties uz Līgumā noteikto vai Publisko iepirkumu likuma 61.panta trešās daļas 2. vai 3.punktu, vai 61.panta piekto daļu tiek pielīgti papildu darbi, kuru dēļ zūd nepieciešamība veikt kādus no sākotnēji Līgumā iekļautajiem darbiem, tad Pusēm ir tiesības vienoties par izslēdzamiem Darbiem.

(c)  Darbu izmaiņu aktu sastādīšanas kārtība. 

(i) Konstatējot nepieciešamību veikt izmaiņas Darbos  Uzņēmējs sagatavo Darbu izmaiņu aktu, norādot to apjomu un rašanās iemeslus, konstatāciju, būvizstrādājumu vai risinājumu savstarpējo salīdzinājumu, kā arī pēc nepieciešamības – fotofiksāciju, būvizstrādājumu ekspluatācijas īpašību deklarācijas u.c. kopā ar ieslēdzamo un/vai izslēdzamo darbu tāmi. Uzņēmēja sagatavotu un parakstītu Darbu izmaiņu aktu kopā ar tāmi Uzņēmējs iesniedz saskaņošanai autoruzraugam, pēc autoruzrauga saskaņojuma saņemšanas iesniedz būvuzraugam un, pēc abu minēto personu saskaņojumu saņemšanas, iesniedz to izskatīšanai Pasūtītājam ne vēlāk kā 28 dienas kopš brīža, kad Uzņēmējs konstatēja nepieciešamību veikt izmaiņas Darbos. Darbu izmaiņu aktu paraksta Uzņēmējs, būvuzraugs, autoruzraugs un Pasūtītājs.
(ii) Papildu Darbu cenas tiek noteiktas, atbilstoši  Līguma 10.2. punkta [Izmaiņu novērtēšana] kārtībā un Finanšu piedāvājumā iekļauto analogo Darbu vienību cenām, vai, ja Finanšu piedāvājumā un/vai tāmēs analogu Darbu nav, vadoties no attiecīgu/līdzīgu Darbu vienību cenām tirgū.
(iii) Ja Pasūtītājs nav saskaņojis Darbu izmaiņu aktam pievienoto tāmi, Uzņēmējs, pamatojoties uz Pušu, būvuzrauga un autoruzrauga parakstītajā Darbu izmaiņu aktā norādīto, sagatavo precizētu tāmi par Darbu apjomu izmaiņām un/vai papildu darbu izmaksām un iesniedz to izskatīšanai Pasūtītājam. 
(iv) Pasūtītājs 14  dienu laikā no tāmes saņemšanas dienas izskata un saskaņo to, vai arī sniedz pamatotu atteikumu tāmes vai kādas tāmē norādītās pozīcijas saskaņošanai. 
(v) Ja Pasūtītājs finansējuma trūkuma dēļ vai citu apsvērumu dēļ nevar saskaņot Darbu izmaiņu aktu un tam pievienoto tāmi, Uzņēmējam ir pienākums piedāvāt alternatīvu risinājumu Darbu izmaiņām vai papildu darbiem.
(vi) Darbu izmaiņu aktā norādītos darbus, Uzņēmējs ir tiesīgs veikt tikai tad, kad Pasūtītājs ir parakstījis Darbu izmaiņu aktu un tam pievienoto tāmi vai gadījumā, ja sākotnējā tāme netika saskaņota, tad Darbu izmaiņu aktā norādītos darbus Uzņēmējs ir tiesīgs veikt tikai tad, kad Pasūtītājs ir parakstījis Darbu izmaiņu aktu un precizēto tāmi. Gadījumos, kad Līgumā ir noteikts pienākums Pusēm slēgt vienošanos, tad Uzņēmējs Darbus ir tiesīgs veikt tikai pēc vienošanās noslēgšanas. Atšķirīga rīcība ir Uzņēmēja risks.

(d)  Materiālu un / vai iekārtu nomaiņa.
(i) Pēc Uzņēmēja ierosinājuma, Pusēm par to parakstot Materiālu/produktu apstiprināšanas formu, tehniskajā specifikācijā un /vai Rasējumos paredzētās Iekārtas, Materiāli un/vai tehnoloģiskie risinājumi var tikt aizstāti ar jauniem, ja sakontēji paredzētie ir novecojuši un/vai aizstājot sākotnēji paredzētos tiks sasniegts kvalitatīvāks rezultāts (t.sk. Objekta ekspluatācija būs ekonomiskāka) un/vai, aizstāšana ir pamatota sakarā ar apstākļiem, kurus līdz Līguma noslēgšanai Uzņēmējs nevarēja paredzēt (piemēram, ja Materiālu vai Iekārtu ražotājs pārtrauc to ražošanu). Jaunajiem Materiāliem un/vai Iekārtām un/vai tehnoloģijām jābūt  kvalitātes un īpašību ziņā ekvivalentām vai labākām par nomaināmajām. Uzņēmējs apliecina, ka ierosinātās izmaiņas turpmākā Darbu izpildē neradīs Pasūtītājam papildu izmaksas un neietekmēs Līgumā noteikto Darbu pabeigšanas termiņu.

(ii) Šā apakšpunkta sadaļā paredzētajā gadījumā Uzņēmējs sagatavo un iesniedz Pasūtītājam tehniskajā specifikācijā un/vai Rasējumos norādīto Materiālu, Iekārtu un/vai tehnoloģiju salīdzinājumu ar jaunajām – nomaināmajām. Jaunajiem Materiāliem un/vai Iekārtām un/vai tehnoloģijām jābūt kvalitātes un īpašību ziņā analogām vai labākām par nomaināmajām. Ierosinot šajā rindkopā minētās izmaiņas, Uzņēmējs sagatavo un iesniedz Pasūtītājam izskatīšanai ar būvuzraugu un autoruzraugu saskaņotu Materiālu/produktu apstiprināšanas formu Materiālu/Iekārtu nomaiņai, kurā norāda pamatojumu izmaiņām un formas pielikumā pievieno Materiālu un/vai Iekārtu un/vai tehnoloģiju salīdzinājumu ar jaunajām – nomaināmajām. Parakstot Materiālu/produktu apstiprināšanas formu par Materiālu/iekārtu nomaiņu, Uzņēmējs apliecina, ka ierosinātās izmaiņas turpmākā Darbu izpildē neradīs Pasūtītājam papildu izmaksas un neietekmēs Līgumā noteikto Darbu pabeigšanas termiņu. Uzņēmējs uzņemas pilnu materiālo atbildību, par sekām, kas varētu rasties Līguma izpildē sakarā ar attiecīgajā Materiālu/produktu apstiprināšanas formā par Materiālu/Iekārtu nomaiņu piedāvātajām izmaiņām.

Pasūtītājam ir tiesības neslēgt vienošanos par šajā punktā minēto darbu izpildi arī pēc  Darbu izmaiņu akta un tāmes saskaņošanas.

Ja Izmaiņas ir saistītas ar Līgumā neparedzētu papildu darbu veikšanu, Izmaiņas veicamas publisko iepirkumu un būvniecību reglamentējošo normatīvo tiesību aktu noteiktajā kārtībā.


	10.3. Savlaicīgs brīdinājums
	Papildināt ar trešo un ceturto rindkopu šādā redakcijā:
Ja Uzņēmējs ne vēlāk kā 28 dienas kopš brīža, kad Uzņēmējs ir uzzinājis vai Uzņēmējam vajadzētu uzzināt par šo notikumu vai apstākļiem nav iesniedzis prasījuma paziņojumu, Uzņēmējam zūd tiesība prasīt Izpildes laika pagarinājumu un/ vai papildu samaksu, un Pasūtītājs ir atbrīvots no jebkādas atbildības saistītas ar šo prasījumu.

Ja Tehnoloģiskais pārtraukums ir Līgumā paredzēts un iestājas situācija, kad Uzņēmēja ieskatā ir vai būs nepieciešams Tehnoloģiskais pārtraukums, Uzņēmējs iesniedz Pasūtītājam informāciju par ražotāja definētajiem ierobežojumiem būvdarbu izpildē attiecībā uz tehnoloģiski metroloģiskajiem/ klimatiskajiem apstākļiem vai citiem ierobežojošiem apstākļiem, kā arī apliecinājumu par faktiskajiem tehnoloģiski metroloģiskajiem/ klimatiskajiem vai citiem apstākļiem attiecīgajā laika periodā, kurā nav iespējams turpināt attiecīgo būvdarbu izpildi.
  

	10.4. Tiesības iesniegt prasījumu
	Izteikt apakšpunktu šādā redakcijā:
Ja Uzņēmējam rodas Izmaksas jebkura no Pasūtītāja risku iestāšanās rezultātā, izņemot 6.1. punkta t) apakšpunktā norādīto Pasūtītāja risku, Uzņēmēja ir tiesības saņemt šo Izmaksu atlīdzinājumu. Ja jebkura no Pasūtītāja risku iestāšanās rezultātā radusies nepieciešamība izmainīt Darbus, tas uzskatāms par Izmaiņām.


	10.5. Izmaiņu un prasījumu procedūra
	Dzēst apakšpunktu.

	11.1 Darbu novērtēšana
	Izteikt apakšpunktu šādā redakcijā:
Darbi jānovērtē saskaņā ar Pielikumu, ievērojot 10.punkta [Izmaiņas un prasījumi] noteikumus.

Puses vienojas mērīt izpildītos Darbus, lai novērtētu Darbu progresu un pareizi noteiktu ikmēneša maksājamo summu.

Izpildītie Darbi tiks mērīti procentos (no 0% līdz 100%) no izpildītās Darbu daļas. Izpildītā Darbu daļa tiks aprēķināta saskaņā ar Uzņēmēja iesniegto Līguma cenas detalizāciju (ja attiecināms), t.i., Tāmēs norādīto Darbu veidu, apjomu un maksājamo Līguma cenas daļu, kas jāmaksā par attiecīgo Darbu daļu, un ikmēneša maksājamā summa tiek aprēķināta procentuāli no izpildītā Darbu apjoma attiecīgajā mēnesī.

Ikmēneša maksājamās summas noteikšanai Uzņēmējs vizuāli nomēra iepriekšējā mēnesī paveiktos Darbus un norāda tos Ziņojumā,  pievienojot pielikumā shematiski attēlotas izpildshēmas, kurās ir norādīti iepriekšējos atskaites periodos veiktais apjoms un atskaites periodā veiktais apjoms. Uzņēmējs vismaz 3 darba dienas pirms mērījumu veikšanas informē Pasūtītāju par mērījumu veikšanu, lai viņi varētu piedalīties mērījumos un pārbaudēs.


	11.2. Ikmēneša paziņojumi
	Izteikt apakšpunktu šādā redakcijā:
Uzņēmējam ir tiesības saņemt samaksu reizi mēnesī par:
a) Izpildīto Darbu vērtību;
b) Pielikumā norādītu procentuālu daļu no to Materiālu un Iekārtu vērtības, kas saprātīgā laikā piegādāti Darbu izpildes vietā un ir minēti Materiālu un Iekārtu uzskaitījumā (tehniskās specifikācijas pielikumā), par kuriem ir tiesības saņemt samaksu.

Uzņēmējam pēc katra mēneša beigām, bet ne vēlāk kā līdz kārtējā mēneša desmitajam datumam, jāiesniedz elektroniskā formā atbilstoši faktiskajai situācijai aizpildīta Forma 2, Forma 3, un ar drošu elektronisko parakstu  parakstīts Darbu izpildes akts, kurā norādīts:
a)	progresa diagrammas un detalizēti pārskati, aprakstot visas projektēšanas, Uzņēmēja dokumentu sagatavošanas, iepirkšanas, izgatavošanas, piegādes Darbu izpildes vietā, būvēšanas, uzcelšanas, testēšanas, nodošanas ekspluatācijā un izmēģināšanas stadijas;
b)	fotogrāfijas, atklājot apstākļus un progresu Darbu izpildes vietā;
c)	attiecībā uz katras būtiskās Iekārtu vai Materiālu vienības izgatavošanu – izgatavotāja vārds, izgatavošanas vieta, izpildes procentuālais apjoms un faktiskie vai plānotie termiņi:
i.	izgatavošanas uzsākšanai;
ii.	Uzņēmēja pārbaudēm;
iii.	testēšanai, un
iv.	nosūtīšanai un piegādei Darbu izpildes vietā;
d) kvalitātes nodrošināšanas dokumentu, pārbaužu rezultātu un Materiālu sertifikātu kopijas;
e) darba drošības uzskaites informācija, ieskaitot ziņas par jebkuru bīstamu notikumu un darbību attiecībā uz vides aspektiem un sabiedriskajām attiecībām; 
f) faktiskā un plānotā progresa salīdzinājums, sniedzot detalizētu informāciju par visiem notikumiem vai apstākļiem, kas var apdraudēt Darbu izpildi saskaņā ar Līgumu, un pasākumiem, kas tiek (vai tiks) veikti, lai izvairītos no Darbu aizkavēšanas;
g) visu līdz mēneša beigām izpildīto Darbu un sagatavoto Uzņēmēja dokumentu līgumiski noteiktā vērtība;
h) jebkuras summas, kas pievienojamas vai atskaitāmas normatīvo aktu vai Izmaksu izmaiņu gadījumā;
i) jebkuras summas, kas pieskaitāmas vai atņemamas sakarā ar avansa maksājumu, ja tāds tiek izsniegts; 
j) jebkuras summas, kas pieskaitāmas vai atņemamas par Materiāliem saskaņā ar 11.2.apakšpunkta pirmo rindkopu, ja ir attiecināms;
k) visas pārējās pieskaitāmās vai atņemamās summas, kuru apmaksa paredzēta Līgumā;
l) visos iepriekšējos Maksājumu apstiprinājumos iekļauto summu atskaitījums;
m) naudas plūsmas prognozi (un attiecīgā šādas prognozes atjauninājumus). Skaidrības labad - naudas plūsmas prognozes ir nesaistoši aprēķini par maksājumiem, kurus Uzņēmējs paredz saņemt pārskatāmā nākotnē.


	11.3. Starpposmu maksājumi
	Izteikt apakšpunktu šādā redakcijā:
Pasūtītājs veic ikmēneša maksājumu Uzņēmējam  14  dienu laikā no dienas, kad Pasūtītājs ir apstiprinājis Uzņēmēja iesniegto Darbu izpildes aktu, atbilstoši 11.2. apakšpunktam [Ikmēneša paziņojumi], un saņēmis Rēķinu vai citu līdzvērtīgu maksājuma pieprasījuma dokumentu (jāizpildās abiem nosacījumiem). Pasūtītājam nav jāmaksā summu, kurai Pasūtītājs motivēti nepiekrīt, kā arī Pasūtītājam nav saistošs savs iepriekšējais viedoklis par jebkuru summu, kuru tas iepriekš uzskatījis kā pienākošos Uzņēmējam.

Ja Līguma cena par Darbiem nepārsniedz 170 000 euro  Pasūtītājam Darbu izpildes akts ir jāparaksta 14  dienu laikā, pārējos gadījumos – 28  dienu laikā no saņemšanas dienas. 

Uzņēmējs iesniedz Pasūtītājam rēķinu par Darbu izpildes aktā ietverto Darbu pieņemšanu 28  dienu laikā no Darbu izpildes akta abpusējas parakstīšanas vai pieņemšanas dienas. Rēķins  vai cits līdzvērtīgs maksājuma pieprasījuma dokuments Uzņēmējam ir jānosūta uz Pasūtītāja e-pastu rekini@vni.lv.

Pasūtītājam ir tiesības aizturēt starpposmu maksājumus līdz brīdim, kad tas ir saņēmis 4.4.apakšpunktā [Līguma izpildes nodrošinājums] paredzēto Līguma izpildes nodrošinājumu (ja tāds ir).

Pasūtītājs veic maksājumus Uzņēmējam par visiem izpildītajiem Darbiem, tai skaitā par faktiski izpildītajiem Darbiem pēdējā mēnesī – 28 dienu laikā no Būvobjekta nodošanas un pieņemšanas akta parakstīšanas dienas un Uzņēmēja sagatavota Līguma noteikumiem atbilstoša rēķina saņemšanas, izņemot gadījumu, ja normatīvajos aktos par attiecīgā ārvalstu finanšu instrumenta īstenošanu ir noteikta atšķirīga samaksas kārtība par izpildītajiem būvdarbiem. Rēķinam pievieno garantijas saistību nodrošinājumu.


	11.3. 1 Ikmēneša Darbu pieņemšana-nodošana
	Papildināt ar apakšpunktu šādā redakcijā:

Ja Līgumā noteiktais Darbu izpildes termiņš pārsniedz trīs mēnešus, izpildītos Darbus pieņem katru mēnesi šajā punktā norādītajā kārtībā. 

Pēc katra mēneša beigām, bet ne vēlāk kā līdz kārtējā mēneša desmitajam datumam, Uzņēmējs iesniedz Pasūtītājam Darbu izpildes aktu elektroniskā formā, kas parakstīts ar drošu elektronisko parakstu, kurā sniegta detalizēta 11.2.apakšpunktā [Ikmēneša paziņojumi] uzskaitītā informācija par iepriekšējā mēneša laikā izpildīto Darbu apjomiem un summām, kas, pēc Uzņēmēja domām, viņam pienākas, kopā ar pamatojošiem dokumentiem.

Ja Līguma cena par Darbiem nepārsniedz 170 000 euro, Pasūtītājam Darbu izpildes akts ir jāparaksta 14  dienu laikā, pārējos gadījumos – 28  dienu laikā, no Pasūtītāja apstiprinājuma saņemšanas. 

Ja Pasūtītājs neparaksta Darbu izpildes aktu šajā apakšpunktā minētajos termiņos, kā arī neiesniedz Uzņēmējam šī apakšpunkta piektajā rindkopā minēto pretenziju vai ar atbildīgo būvuzraugu saskaņotu Defektu aktu, uzskatāms, ka Pasūtītājs izpildītos Darbus ir pieņēmis šī apakšpunkta trešajā rindkopā minētā termiņa pēdējā dienā.

Ja Pasūtītājs nepieņem ikmēneša Darbus, tas iesniedz Uzņēmējam pretenziju, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt Darbu izpildes aktu, ja nepilnības nav saistītas ar Darbu kvalitāti, vai ar atbildīgo būvuzraugu saskaņotu Defektu aktu. Ja Uzņēmējs nepiekrīt Pasūtītāja norādītajiem defektiem vai iebildumiem par faktiski izpildīto Darbu apjomiem, Uzņēmējs 14  dienu laikā no Defektu akta saņemšanas dienas iesniedz Pasūtītājam Uzņēmēja atbildīgā būvdarbu vadītāja parakstītus rakstiskus iebildumus pret Defektu aktā norādītajām nepilnībām.

Ja Pasūtītājs nepiekrīt Uzņēmēja atbildīgā būvdarbu vadītāja iebildumiem attiecībā uz Defektu aktā iekļautajiem izpildīto Darbu apjomiem vai defektiem būves konstrukcijās, tad Pasūtītajam ir pienākums pasūtīt būves ekspertīzi par veikto būvdarbu kvalitāti. Ekspertīzes uzdevums ir novērtēt faktiski izpildīto būvdarbu apjomu, atbilstību būvprojektēšanas dokumentācijai, atbilstošo būvizstrādājumu un tiem atbilstošās iestrādes tehnoloģijas piemērošanu.

Ja būves ekspertīze neapstiprina Pasūtītāja Defektu aktā norādīto vai veikto Darbu neatbilstību normatīvo aktu un Pasūtītāja prasībām, uzskatāms, ka Pasūtītājs Darbus ir pieņēmis ekspertīzes slēdziena dienā un Darbu izpildes akta parakstīšana nav nepieciešama. 

Ja Uzņēmējs piekrīt Defektu aktā Pasūtītāja norādītajām nepilnībām vai ekspertīze apstiprina Defektu aktā Pasūtītāja norādītās nepilnības vai veikto Darbu neatbilstību normatīvo aktu un Pasūtītāja prasībām, Uzņēmējs un Pasūtītājs vienojas par saprātīgu termiņu konstatēto Defektu novēršanai, ņemot vērā Defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. Ja puses nevar vienoties, termiņu Defektu novēršanai nosaka būvuzraugs.  

Ja Defekti ir konstatēti daļā Darbu, tad Pasūtītājs pieņem tos Darbus, kuru izpildē Defekti nav konstatēti. Pēc Defektu novēršanas izpildītos Darbus ietver nākamā mēneša Darbu izpildes aktā.

Darbu izpildes akta parakstīšana neatņem Pasūtītājam tiesības Līguma spēkā esības laikā, kā arī Defektu paziņošanas periodā izteikt pretenzijas par izpildīto Darbu Defektiem, trūkumiem un neatbilstībām, un Uzņēmējam ir pienākums novērst Defektu aktā norādītos vai Defektu paziņošanas periodā pieteiktos Darbu defektus, trūkumus un neatbilstības par saviem līdzekļiem.


	11.4. Ieturējuma naudas izmaksa
	Izteikt apakšpunkta nosaukumu šādā redakcijā: “11.4. Ieturējuma naudas izmaksa”.
Izteikt apakšpunktu šādā redakcijā:

Ja Pielikumā norādīts, ka Uzņēmējs Defektu novēršanas periodu saistību nodrošinās ar pirmā pieprasījuma kredītiestādes garantiju vai apdrošināšanas sabiedrības garantiju, šis apakšpunkts nav jāpiemēro.

Ārvalstu finanšu instrumentu finansējuma piesaistes gadījumā (ir attiecināms Līguma 1.10.apakšpunkts) un, ja Pielikumā paredzēts, ka Uzņēmējs Defektu novēršanas periodu saistību nodrošinās Ieturējuma naudas veidā, kad ir izdots Paziņojums par pieņemšanu vai parakstīts Būvobjekta pieņemšanas-nodošanas akts, Pasūtītājs 28 dienu laikā no Uzņēmēja atbilstoša rēķina saņemšanas veic neizlietotās Ieturējuma naudas izmaksu Uzņēmējam. Ja ir izsniegts Posma vai darba daļas Paziņojums par pieņemšanu vai parakstīts Posma vai darba daļas Būvobjekta pieņemšanas-nodošanas akts, Ieturējuma nauda tiek apstiprināta un izmaksāta proporcionāli Posma vai daļas vērtībai.

Ja Pielikumā paredzēts, ka Uzņēmējs Defektu novēršanas periodu saistību nodrošinās Ieturējuma naudas veidā, Pasūtītājs to samazina minimālā Defektu novēršanas perioda trešā gada pirmajā mēnesī uz atlikušo Defektu novēršanas periodu, nosakot tā apmēru līdz 2% no Līguma cenas, ja Defektu novēršanas perioda pirmajos divos gados nav konstatēti Darbu defekti vai, ja Defekti ir konstatēti, Uzņēmējs un Pasūtītājs ir vienojušies par pieteikto Darbu defektu novēršanas termiņu. Pasūtītājs 28 dienu laikā no Uzņēmēja atbilstoša rēķina saņemšanas veic Ieturējuma naudas izmaksu Uzņēmējam. Ja ir izsniegts Posma vai darba daļas Pieņemšanas-nodošanas apstiprinājums vai parakstīts Posma vai darba daļas Būvobjekta pieņemšanas-nodošanas akts, Ieturējuma nauda tiek apstiprināta un izmaksāta proporcionāli. Šai proporcijai ir jābūt divām piektdaļām (40%) no proporcijas, kas ir aprēķināta, sadalot Posma vai daļas novērtēto līguma vērtību ar novērtēto galīgo Līguma cenu.

Pasūtītājam ir tiesības izmantot Ieturējuma naudu jebkuru Pasūtītāja no Līguma vai normatīvajiem aktiem izrietošu Pasūtītāja prasījumu segšanai, t.sk. Līguma Speciāliem noteikumiem pievienotājā dokumentā “VAS “Valsts nekustamie īpašumi” darba aizsardzības prasības uzņēmējiem, veicot būvdarbus” un “Par VAS "Valsts nekustamie īpašumi" darba aizsardzības prasību un normatīvajos aktos noteikto būvdarbu kārtības, darba aizsardzības, ugunsdrošības, elektrodrošības, vides aizsardzības un citu prasību neievērošanu būvdarbu izpildes vietā Uzņēmējam noteiktais līgumsods” noteiktajiem un Pasūtītāja fiksētajiem pārkāpumiem, Pasūtītājs ir tiesīgs samazināt ieturējuma naudas izmaksu.

	11.5. Ieturējuma naudas otras puses izmaksa

	Dzēst apakšpunktu.

	11.6. Gala maksājums
	Izteikt pirmo rindkopu šādā redakcijā:
42 dienu laikā, pēc tam kad iestājies vēlākais no šādiem apstākļiem:
(i) Pielikumā noteiktā  Defektu novēršanas perioda termiņa notecējums, ņemot vērā arī Defektu novēršanas termiņa pagarinājumu atbilstoši Līguma 9.3.apakšpunktam [Defektu novēršana termiņa pagarināšana];
(ii) paziņoto defektu novēršana;
(ii) neizpildīto Darbi pabeigšanas saskaņā ar 9.1.apakšpunktu [Defektu novēršana],
Uzņēmējam ir jāiesniedz Pasūtītājam galīgais aprēķins kopā ar visu saprātīgi nepieciešamo dokumentāciju, kas ļautu Pasūtītājam noteikt galējo līguma summu.


	11.8. Samaksas nokavējums

	Izteikt apakšpunktu šādā redakcijā:
Ja Pasūtītājs nepamatoti neveic samaksu par Darbu, Uzņēmējs var prasīt Civillikumā noteikto kompensāciju par parāda atgūšanas izmaksām EUR 40 apmērā un likumiskos procentus, kas tiek rēķināti no kavētā maksājuma apjoma.


	11.9.  Avansa maksājums
	Papildināt ar apakšpunktu šādā redakcijā:
Ja attiecināms, Pasūtītājs veic avansa maksājumu kā bezprocentu aizdevumu Darbu uzsākšanai pirms Darbu uzsākšanas, līdzko Uzņēmējs ir iesniedzis  neatsaucamu, beznosacījumu, pirmā pieprasījuma avansa maksājuma garantiju saskaņā ar šo apakšpunktu. Kopējais avansa maksājuma apjoms, iemaksu skaits un izdarīšanas laiks (ja ir paredzēta vairāk nekā viena iemaksa), kā arī izmantojamās valūtas un proporcijas ir jānosaka Pielikumā. Ja Pielikumā nav norādīts citādāk un ja Darbu izpilde ir sadalīta vairākās būvniecības iecerēs, tad:
(i) Uzņēmējam ir tiesības saņemt avansu tikai pēc visu būvniecības ieceru Darbu uzsākšanas, vai
(ii) Uzņēmējs ir tiesīgs saņemt avansa daļu (apmērā, kas nepārsniedz uz attiecīgo būvniecības ieceri attiecināmo avansa daļu) pēc katras būvniecības ieceres Darbu uzsākšanas, ja Uzņēmējs reizē ar avansa daļas pieprasījumu samaksā Pasūtītājam izmaksas par katru papildu (t.i. Pielikumā neparedzēto) avansa iemaksas reizi.
Ja Uzņēmējs vēlas avansu saņemt vairāk iemaksās nekā noteikts Pielikumā, Uzņēmējam ir pienākums samaksāt Pasūtītājam izmaksas par avansa iemaksu skaita palielināšanu – 50,00 EUR (piecdesmit euro) apmērā par katru papildu avansa iemaksu reizi, Pasūtītājam piemērojot Līguma 12.6 apakšpunktā [Pušu atbildība un līgumsods] noteikto kārtību. Pasūtītājam ir tiesības pārskatīt šajā apakšpunktā noteikto izmaksu apmēru, kas tam rodas saistībā ar papildu avansa iemaksu skaita palielināšanu, par to paziņojot Uzņēmējam.

Šo garantiju izdod Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta kredītiestāde/ kredītiestādes filiāle/ārvalsts kredītiestādes filiāle vai apdrošināšanas sabiedrība/ārvalsts apdrošināšanas filiāle, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, un tai jāatbilst Speciālajiem noteikumiem pievienotajai atbilstošai (kredītiestāde vai apdrošināšanas sabiedrība) veidnei. Ja  tiek iesniegts apdrošināšanas sabiedrības garantija, kas ir kā pielikums polisei, tad polisē ir jābūt norādei, ka šajā garantijā ietvertie nosacījumi ir prioritāri attiecībā pret jebkuriem apdrošināšanas noteikumiem. Garantijā nosakāms, ka Pasūtītāja pieprasījumam jābūt nosūtītam ne vēlāk kā Garantijas beigu datumā  un  70 dienas pēc paredzētā Darbu izpildes laika.

Uzņēmējam jānodrošina, ka garantija paliek spēkā un ir realizējama līdz brīdim, kad avansa maksājums ir atmaksāts, bet tās apjoms var tikt pakāpeniski samazināts par Uzņēmēja atmaksātās summas apjomu, kas norādīta Maksājumu apstiprinājumos. Ja garantijas noteikumos ir norādīts tās derīguma termiņa beigu datums un ja 28 dienas pirms šī datuma avansa maksājums nav atmaksāts, Uzņēmējam jāpagarina garantijas derīguma termiņš, līdz avansa maksājums ir atmaksāts.

Avansa maksājums tiek atmaksāts, izdarot procentuālus atskaitījumus Maksājumu apstiprinājumos tādā apmērā kā noteikts Pielikumā.

Ja un kamēr Pasūtītājs nav saņēmis avansa maksājuma garantiju vai ja kopējā avansa maksājuma summa Pielikumā nav noteikta, šis apakšpunkts nav jāpiemēro.


	11.10. Līguma cenas detalizācija
	Nav attiecināms.

	11.11.  Korekcijas saistībā ar izmaiņām Izmaksās
	Papildināt ar apakšpunktu šādā redakcijā:
Ja attiecināms. Līguma cena saistībā ar būvdarbiem, bez PVN, var tikt indeksēta saskaņā ar korekcijas izmaksu aprēķiniem, piemērojot turpmākos šī apakšpunkta noteikumus un aprēķina formulu. Maksimālais pieļaujamais Līguma cenas indeksācijas apjoms ir noteikts Pielikumā (ja tāds ir noteikts). Maksimālais sadārdzinājuma apjoms var netikt sasniegts, bet, ja tas tiks pārsniegts, tad tas ir Uzņēmēja risks. 

Veicot korekcijas izmaksu aprēķinus, jāpiemēro šādi noteikumi: 
(a) bāzes periods – tas gada kalendārais ceturksnis, kurā ir Piedāvājuma iesniegšanas pēdējā diena;
(b) Līguma cenas korekciju sākt ar Pielikumā norādīto .mēnesi pēc Piedāvājuma iesniegšanas pēdējās dienas;
(c) korekciju periodi – kalendārā gada ceturkšņi, kas seko Pielikumā norādītajam mēnesim pēc bāzes perioda ceturkšņa līdz būvdarbu pabeigšanai, ieskaitot;
(d) Līguma cena tiek koriģēta gan gadījumā, ja, atbilstoši korekcijas izmaksu aprēķinam, Līguma cena palielinās (izmaksu pieaugums), gan arī, ja Līguma cena samazinās (izmaksu samazinājums).

Papildus summai, kas jāmaksā Uzņēmējam par darbiem, kas veikti korekcijas periodā, korekcijas izmaksas Uzņēmējam tiek aprēķinātas reizi ceturksnī 36 dienu laikā pēc korekcijas perioda beigām saskaņā ar šādu formulu:
, kur



lietotie saīsinājumi:
K – būvdarbu izmaksu korekcijas summa;
KL – darbaspēka izmaksu korekcijas summa;
KM – materiālu izmaksu korekcijas summa;
KE – mašīnu un mehānismu uzturēšanas un ekspluatācijas izmaksu korekcijas summa;
0,9 – koeficients, kas nosaka, ka indeksēti tiek 90% no summas, bet 10% paliek fiksēti; 
q – virsizdevumu koeficients;
KL; KM; KE – darbaspēka (KL), materiālu (KM) un mehānismu (KE) izmaksu korekcijas summa;
Ln; Mn; En – tāmē noteiktās darbaspēka (Ln), materiālu (Mn), mašīnu un mehānismu uzturēšanas un ekspluatācijas (En) korekcijas ceturksnī veikto apstiprināto būvdarbu tiešās izmaksas;
IL; IM; IE – strādnieku darba samaksas izmaksu indekss (IL), būvmateriālu izmaksu indekss (IM), mašīnu un mehānismu uzturēšanas un ekspluatācijas izmaksu indekss (IE) saskaņā ar CSP datiem RCB040c, atlasot atbilstošo objekta grupu “Nedzīvojamās ēkas’’ un attiecīgo resursu veidu;
0 –  bāzes periods;
n – korekcijas perioda kārtas skaitlis.

Līguma cenas pārrēķins attiecīgajā korekcijas periodā netiek veikts gadījumos, kad uz Uzņēmēju attiecināmu iemeslu dēļ ir tikuši kavēti Darbu izpildes termiņi vai jebkuri Līgumā noteiktie Darbu starptermiņi (ja tādi ir paredzēti). Tomēr arī šādā gadījumā tiek veikts Līguma cenas pārrēķins, ja, atbilstoši korekcijas aprēķinam, Līguma cena ir samazināma (t.i. attiecīgā perioda Kn < Ko).

Gadījumā, ja Uzņēmējs kavē atsevišķu Darbu pozīciju izpildi un ja Uzņēmēja nokavējums, salīdzinot ar Programmā paredzētajiem šādu atsevišķu Darbu pozīciju izpildes termiņiem, pārsniedz 21 dienu, Pasūtītājs ir tiesīgs pieņemt lēmumu neveikt Līguma cenas pārrēķinu tajā korekcijas periodā, kurā Uzņēmējs ir pieļāvis šādu atsevišķo Darbu pozīciju izpildes nokavējumu. Par šādu lēmumu Inženieris paziņo Uzņēmējam pirms brīža, kad Uzņēmējs ir izpildījis attiecīgo Darbu pozīciju.
 
Ja Darbu veikšanas laikā saskaņā ar 10.1. apakšpunktu [Tiesības izdarīt izmaiņas] tiek apstiprināti papildu darbi ar jaunu darbu pamatcenu, tad korekcijas summas aprēķinam pamata periods šiem papildu darbiem tiek noteikts attiecīgo papildu darbu apstiprināšanas gada ceturksnis (vienošanās par grozījumiem Līgumā noslēgšanas ceturksnis).

Gadījumā, ja, veicot korekcijas izmaksu aprēķinu saskaņā ar šo apakšpunktu, Līguma cena palielinās, Uzņēmējs pēc attiecīgo korekcijas izmaksu aprēķināšanas iesniedz pieteikumu starpmaksājuma apstiprināšanai (t.sk. rēķinu un/ vai citus pamatojošos dokumentus, ja tādi ir) par atbilstošo Līguma cenas korekcijas summu. Pasūtītājs aprēķināto Līguma cenas korekcijas summu samaksā Uzņēmējam 56 dienu laikā no dienas, kad Pasūtītājs ir izsniedzis (jāizpildās abiem nosacījumiem) Starpposmu maksājumu un atbilstošu maksājuma pieprasījumu (rēķins vai cits līdzvērtīgs maksājuma pieprasījuma dokuments).

Gadījumā, ja, veicot korekcijas izmaksu aprēķinu saskaņā ar šo apakšpunktu, Līguma cena samazinās, Uzņēmējs aprēķināto Līguma cenas samazinājumu iekļauj nākamajā  pēc attiecīgo korekcijas izmaksu aprēķināšanas Pasūtītājam iesniegtajā pieteikumā starpmaksājuma apstiprināšanai. Savukārt tad, ja šāds pieteikums starpmaksājuma apstiprināšanai nav vai arī tas nenosedz pilnu Līguma cenas korekcijas (samazinājuma) summu, Uzņēmējs atmaksā Pasūtītājam nesegto Līguma cenas korekcijas summu 14 dienu laikā pēc atbilstoša Pasūtītāja prasījuma saņemšanas.

Ja Pielikumā ir noteikts maksimālais pieļaujamais Līguma cenas indeksācijas apjoms, koriģējamā Līguma cena saskaņā ar šo apakšpunktu visā Līguma izpildes laikā nevar pārsniegt Pielikumā noteikto maksimālo apmēru (kopā pa visiem iepriekšējiem korekcijas periodiem), (Līguma cenas korekcijas augšējais slieksnis). Jebkurš Līguma cenas palielinājums, kas pārsniedz šajā apakšpunktā minēto Līguma cenas korekcijas augšējo slieksni (Pielikumā noteiktais maksimālais apmērs), ir Uzņēmēja risks un sedzams Uzņēmējam pašam.


	12.1.  Saistību pārkāpums no Uzņēmēja puses
	Izteikt apakšpunktu šādā redakcijā:
Ja Uzņēmējs pamet Darbus, atsakās vai nepakļaujas pamatotiem Pasūtītāja norādījumiem vai nedarbojas raiti un bez kavēšanās, vai arī, neskatoties uz rakstiskiem iebildumiem, pārkāpj Līgumu, tajā skaitā;
a) Uzņēmēja piedāvājumā norādītais speciālists tiek izslēgts no Būvniecības informācijas sistēmas un šis speciālists netiek nomainīts saskaņā ar Piemērojamo likumu;
b) Uzņēmēja piedāvāto ārvalstu speciālistu profesionālā kvalifikācija  līdz Darbu uzsākšanai nav atzīta vai nav saņemta atļauja likumā  “Par reglamentētajām profesijām un profesionālās kvalifikācijas atzīšanu” noteiktajā kārtībā un gadījumos un/vai attiecīgie speciālisti nav reģistrēti Būvniecības informācijas sistēmas būvspeciālistu reģistrā, un ja šie speciālisti netiek nomainīti saskaņā ar Piemērojamo likumu,
Pasūtītājs saskaņā ar šo apakšpunktu var iesniegt pretenziju par saistību pārkāpumu. 

Ja Uzņēmējs nav veicis visus iespējamos pasākumus, lai novērstu saistību pārkāpumu un tā sekas 14 dienu laikā no dienas, kad Uzņēmējs saņēmis pretenziju, tad Pasūtītājs ar otru pretenziju, kas iesniegta turpmāko 21 dienu laikā, var atkāpties no Līguma. 

Iestājoties šādiem gadījumiem,  Pasūtītājs, iesniedzot paziņojumu, var pārtraukt Līgumu nekavējoties:
a) Uzņēmējs bankrotē vai kļūst maksātnespējīgs, ir sācis likvidācijas procesu, vienojas ar saviem kreditoriem vai kreditoru interesēs veic uzņēmējdarbību ar citas personas vārdu, vai ja jebkurai darbībai vai notikumam (saskaņā ar Piemērojamo likumu) ir līdzīga ietekme šajā apakšpunktā minētajam, tajā skaitā ir zaudējis licences, sertifikātus vai citas atļaujas, kas ir priekšnoteikums, lai veiktu attiecīgos Darbus;
b) Uzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt;
c) Uzņēmējam ir vairākkārtīgi piemērots Līguma noteikumu dokumentos “Par VAS “Valsts nekustamie īpašumi” darba aizsardzības prasību un normatīvajos aktos noteikto būvdarbu kārtības, darba aizsardzības, ugunsdrošības, elektrodrošības, vides aizsardzības un citu prasību neievērošanu būvdarbu izpildes vietā Uzņēmējam noteiktais līgumsods.

Ja Pasūtītājs atkāpjas no Līguma šajā apakšpunktā noteiktajos gadījumos un kārtībā, Uzņēmējam ir jāpamet Darbu izpildes vieta un jāatstāj tur visi Materiāli, Iekārtas un Uzņēmēja aprīkojums, par kuru Pasūtītājs savā otrajā pretenzijā vai šī apakšpunkta trešajā rindkopā minētajā paziņojumā norādījis, ka tas izmantojams līdz Darbu pabeigšanai.  


	12.2. Saistību pārkāpums no Pasūtītāja puses
	Pirmās rindkopas otrajā teikumā vārdus “septiņu dienu” aizstāt ar skaitli un vārdiem “21 dienas”.

Papildināt ar trešo, ceturto un piekto rindkopu šādā redakcijā:
Uzņēmējam ir tiesības pārtraukt Līgumu, ja:
a) Uzņēmējs 42 dienu laikā nav saņēmis summu, kas viņam pienākas saskaņā ar Starpposmu maksājumiem;
b) Pasūtītājs nav izpildījis būtisku Līgumā noteikto saistību daļu;
c) Uzņēmējs noteiktajā termiņā nesaņem Rasējumus vai norādījumus un šī iemesla dēļ vairāk kā 42  dienas nav iespējams veikt Darbus pilnībā vai kādā to būtiskā daļā;
d) Pasūtītājs bankrotē vai kļūst maksātnespējīgs, ir sācis likvidācijas procesu, vienojas ar saviem kreditoriem vai kreditoru interesēs veic uzņēmējdarbību ar citas personas vārdu vai ja jebkurai darbībai vai notikumam (saskaņā ar Piemērojamo likumu) ir līdzīga ietekme šajā apakšpunktā minētajam.

Jebkurā no šiem gadījumiem vai apstākļiem Uzņēmējam ir tiesības pārtraukt Līgumu, 14 dienas pirms tam nosūtot Pasūtītājam paziņojumu.

Uzņēmēja lēmums pārtraukt Līgumu neietekmē jebkādas citas Līgumā vai citos dokumentos Uzņēmējam piešķirtās tiesības.


	12.5. Līguma pārtraukšana no Pasūtītāja puses
	Papildināt ar apakšpunktu šādā redakcijā:

Pasūtītājam ir tiesības pārtraukt Līgumu jebkurā viņam piemērotā laikā, nosūtot paziņojumu par Līguma pārtraukšanu Uzņēmējam. Līgums tiek pārtraukts 28 dienas pēc tam, kad Uzņēmējs ir saņēmis šo paziņojumu vai Pasūtītājs ir atdevis Līguma izpildes nodrošinājumu Uzņēmējam atkarībā no tā, kurš no šiem datumiem ir vēlāks. Pasūtītājs nevar pārtraukt Līgumu saskaņā ar šo apakšpunktu, lai veiktu Darbus pats vai vienotos par Darbu izpildi ar citu uzņēmēju.


	12.6. Vērtības noteikšana Līguma pārtraukšanas datumā
	Papildināt ar apakšpunktu šādā redakcijā:
Ja Līgumu izbeidz pirms termiņa, Puses veic galējo norēķinu par faktiski izpildītajiem un Pasūtītāja pieņemtajiem Darbiem 14  dienu laikā no dienas, kad Puses ir parakstījušas Darbu izpildes aktu par faktiski izpildītajiem Darbiem (tai skaitā to apjomiem), ja Uzņēmējs ir iesniedzis Līguma noteikumiem un šajā punktā minētajam aktam atbilstošu rēķinu. Ja Pušu starpā līdz Līguma izbeigšanas dienai pastāv strīds par faktiski izpildītajiem Darbiem (tai skaitā to apjomiem), šajā rindkopā minētajā aktā iekļauj tikai tos faktiski izpildītos Darbus, par kuru izpildi Pusēm nav domstarpību. Puses strīdu risina 11.3. 1 apakšpunkta [Ikmēneša Darbu pieņemšana-nodošana] punktā noteiktajā kārtībā.

Pēc tam, kad saskaņā ar 12.1.apakšpunktu [Saistību pārkāpums no Uzņēmēja puses] izsniegtais paziņojums ir stājies spēkā, Defektu novēršanas perioda saistību nodrošinājums paliek Pasūtītāja rīcībā faktiski izpildīto Darbu Defektu novēršanas nodrošināšanai.


	12.7. Pušu atbildība un līgumsods
	Papildināt ar .apakšpunktu šādā redakcijā:
Puses vienojas, ka Pasūtītājam jebkurus, saskaņā ar Līgumu pienākošos līgumsodus, izmaksas un zaudējumus, ir tiesības vienpusēji aprēķināt un atskaitīt no jebkura maksājuma, kas, pamatojoties uz šo Līgumu, pienākas Uzņēmējam, pirms tā izmaksas Uzņēmējam, vai ir tiesības pēc sava brīva ieskata to atgūt, izmantojot jebkuru no Līguma nodrošinājumiem (Saistību izpildes garantiju, Avansa maksājuma garantiju), vai arī citādi pieprasīt atlīdzību no Uzņēmēja saskaņā ar šo apakšpunktu..

Līgumsoda samaksa neatbrīvo Puses no Līguma saistību pilnīgas izpildes un neizslēdz pienākumu atlīdzināt zaudējumus un/vai izdevumus.

Skaidrības labad – Pasūtītāja prasījumi ietver jebkādu Pasūtītāja prasījumu par atlīdzības, līgumsoda, zaudējumu samaksu un/ vai izmaksām, kas Pasūtītājam ir radušās Līguma izpildē.


	13.1. Uzņēmēja atbildība par Darbiem
	Papildināt pirmās rindkopas pirmo teikumu aiz vārdiem “kad Pasūtītājs” ar vārdiem “parakstījis Būvobjekta nodošanas un pieņemšanas aktu vai”.

Papildināt ar trešo rindkopu šādā redakcijā:
Līgumsoda samaksa neatbrīvo Puses no Līguma saistību pilnīgas izpildes un neizslēdz pienākumu atlīdzināt zaudējumus un/vai izdevumus.


	14.1. Apdrošināšanas seguma apjoms
	Izteikt šo apakšpunktu šādā redakcijā:
Ja Pielikumā norādīts, ka Līgumam piemēro atsevišķus apdrošināšanas noteikumus, šī punkta ietvaros apdrošinātāja Puse, attiecībā uz jebkuru apdrošināšanas veidu nozīmē Pusi, kas ir atbildīga par attiecīgajā apakšpunktā norādītās apdrošināšanas veikšanu un uzturēšanu spēkā.

Kad apdrošinātāja Puse ir Uzņēmējs, katrs apdrošināšanas līgums ir jāslēdz un jāiesniedz saskaņā ar Iepirkuma procedūras dokumentos noteiktajiem noteikumiem. Šiem Iepirkuma procedūras dokumentos noteiktajiem noteikumiem ir piešķirta prioritāte attiecībā uz šī punkta noteikumiem.

Kad apdrošinātāja Puse ir Pasūtītājs, katrs apdrošināšanas līgums jāslēdz ar to apdrošināšanas sabiedrību un ar tādiem noteikumiem, kas detalizēti aprakstīti Iepirkuma procedūras dokumentos.

Ja ir nepieciešama kopīga apdrošināšanas polise, apdrošinājums attiecas atsevišķi uz katru apdrošināto, it kā katram no apvienotajiem apdrošinājuma ņēmējiem būtu izdota atsevišķa polise. Ja polise ietver vēl kādu apvienoto apdrošinājuma ņēmēju papildus tiem, kas minēti šajā punktā:
(i) Uzņēmējs polisē pārstāv šos papildus apvienoto apdrošinājuma ņēmējus, izņemot Pasūtītāja personālu, ko Pārstāv Pasūtītājs, 
(ii) papildus apvienotajiem apdrošinājuma ņēmējiem nav tiesību saņemt maksājumus tiešā ceļā no apdrošināšanas sabiedrības vai veikt citus tiešus darījumus ar apdrošināšanas sabiedrību un 
(iii) apdrošinātāja Puse pieprasa visiem papildus apvienotajiem apdrošinājuma ņēmējiem ievērot polises nosacījumus.

Ikvienai polisei apdrošināšanai pret zaudējumiem vai bojājumiem jāparedz maksājumu izdarīšana tādās valūtās, kas nepieciešamas šo zaudējumu vai bojājumu novēršanai. No apdrošināšanas sabiedrībām saņemtās summas jāizmanto zaudējumu vai bojājumu novēršanai.

Attiecīgajai apdrošinātāja Pusei 14 dienu laikā no Līguma spēkā stāšanās dienas jāiesniedz otrai Pusei:
a) Pierādījumi, ka šajā punktā minētie apdrošināšanas līgumi ir noslēgti; un
b) šajā punktā minēto apdrošināšanas polišu kopijas.

Kad ir apmaksāta katra apdrošināšanas prēmija, apdrošinātāja Pusei jāiesniedz maksājumu apliecinošs dokuments otrai Pusei. Ikreiz kad tiek iesniegti šie dokumenti vai polises, apdrošinātāja Pusei jānosūta paziņojums Pasūtītājam.

Katrai Pusei jāievēro ikvienas apdrošināšanas polises nosacījumi. Apdrošinātāja Pusei jāinformē apdrošināšanas sabiedrības par visām būtiskām izmaiņām attiecībā uz darbu izpildi un jānodrošina apdrošināšanas uzturēšana spēkā saskaņā ar šo punktu.

Nevienai no Pusēm nav tiesības izdarīt būtiskas izmaiņas jebkura apdrošināšanas līguma nosacījumos bez otras Puses iepriekšējas piekrišanas. Ja apdrošināšanas sabiedrība veic (vai mēģina veikt) jebkādas izmaiņas, tad tai Pusei, kuru apdrošināšanas sabiedrība ir informējusi pirmo, par to nekavējoties jāziņo otrai Pusei.

Nekas šajā punktā neierobežo Uzņēmēja vai Pasūtītāja saistības, pienākumus vai atbildību saskaņā ar citiem Līguma noteikumiem vai citādi. Visas neapdrošinātās vai no apdrošināšanas sabiedrībām neatgūtās summas jāsedz Uzņēmējam un/vai Pasūtītājam saskaņā ar šīm saistībām, pienākumiem vai atbildību. Taču, ja apdrošinātāja Puses nav veikusi un uzturējusi spēkā apdrošināšanu, kas tai bija pieejama un bija jāveic un jāuztur saskaņā ar Līgumu, un otra Puse neatzīst šo rīcību, kā arī pati neveic attiecīgo apdrošināšanu, visas summas, kuras varētu tikt gūtas no šīs apdrošināšanas, jāizmaksā apdrošinātāja Pusei.

Ja Pielikumā norādīts, ka  Pasūtītājs ir iegādājies savas būvniecības apdrošināšanas polises, Uzņēmējam ir pienākums ne vēlāk kā 14  dienu laikā pēc Līguma spēkā stāšanās un pirms Darbu uzsākšanas iesniegt Pasūtītājam šādas apdrošināšanas polises, apdrošināšanas līgumu un dokumentu, kas apliecina apdrošināšanas prēmiju apmaksu, kopijas, kas atbilst Ministru kabineta 2014.gada 19.augusta noteikumos Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajam (t.sk. atbildības limita apmērs, segums, polises darbības termiņš):
(a) Uzņēmēja kā būvdarbu veicēja vispārējās civiltiesiskās atbildības apdrošināšanas polisi;
(b) Uzņēmēja būvspeciālistu profesionālās darbības civiltiesiskās atbildības apdrošināšanas polisi. 

Uzņēmēja iesniegtajās apdrošināšanas polisēs kā trešajai personai ir jābūt minētam – Pasūtītājam (VAS “Valsts nekustamie īpašumi”) un šī apakšpunkta pirmajā rindkopā noteiktās apdrošināšanu polises atbildības limita apmērs netiek samazināts visu apdrošināšanas periodu (t.sk. gadījumos, ja tiek izmaksātas apdrošināšanas atlīdzības).

Uzņēmējs ir tiesīgs iesniegt Pasūtītājam esošās Uzņēmēja gada  civiltiesiskās atbildības apdrošināšanas un būvspeciālistu profesionālās darbības civiltiesiskās atbildības apdrošināšanas polises, ja tām tiek pievienota apdrošinātāja izsniegta izziņa, ka attiecīgās polises ir spēkā attiecībā uz Darbiem Objektā.

Ja apdrošināšanas polisei Līguma darbības laikā beidzas termiņš, Uzņēmējs iesniedz Pasūtītajam jaunus tāda paša veida un satura šī apakšpunkta pirmajā rindkopā noteiktos dokumentus ne vēlāk kā 14  dienas pirms iepriekšējās apdrošināšanas polises termiņa pēdējās dienas.

Līguma darbības laikā Pasūtītājs pats ir iegādājies un uztur spēkā šādas apdrošināšanas polises:
(a) būvniecības visu risku apdrošināšanas polisi par Darbu kopējo summu;
(b) būvdarbu veicēja vispārējās civiltiesiskās atbildības virslimita apdrošināšanas polisi, kur apdrošinātā persona ir Uzņēmējs un polise darbojas virs Ministru kabineta 2014.gada 19.augusta noteikumos Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktā apdrošināšanas limita apmēra un seguma;
(c) būvspeciālistu profesionālās darbības civiltiesiskās atbildības virslimita apdrošināšanas polisi, kur apdrošinātā persona ir Uzņēmējs un polise darbojas virs Ministru kabineta 2014.gada 19.augusta noteikumos Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktā apdrošināšanas limita apmēra un seguma.

Gadījumos, ja Pasūtītājam vai trešajai personai rodas zaudējumi saistībā ar Uzņēmēja profesionālo darbību, primārās polises attiecībā uz Pasūtītāja vai trešo personu zaudējumiem ir šī apakšpunkta pirmajā rindkopā un Ministru kabineta 2014.gada 19.augusta noteikumos Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā Uzņēmēja iegādātās polises. Uz Pasūtītāja šī apakšpunkta ceturtās rindkopas (b) un (c) apakšpunktos noteiktajām apdrošināšanas polisēm netiek piemēroti Apdrošināšanas līguma likuma 52. panta sestajā daļā noteiktie nosacījumi par proporcionālo zaudējumu atlīdzināšanu. 

Gadījumos, ja Uzņēmējs nav nodrošinājis šajā apakšpunktā un Ministru kabineta 2014.gada 19.augusta noteikumos Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā noteiktās apdrošināšanas polises un/ vai to uzturēšanu spēkā visā Līguma darbības laikā, Pasūtītāja vai trešo personu zaudējumu gadījumā pēc atlīdzības izmaksas no Pasūtītāja iegādātajām šī apakšpunkta ceturtās rindkopas (b) un (c) apakšpunktos noteiktajām apdrošināšanas polisēm, tiek vērsts regresa prasījums pret Uzņēmēju.


	14.2.  Iekārtu un Materiālu apdrošināšana
	Izteikt apakšpunkta nosaukumu šādā redakcijā: “Iekārtu un Materiālu apdrošināšana” un apakšpunktu šādā redakcijā.

Ja Pielikumā norādīts, ka Pasūtītājs ir iegādājies savu būvniecības apdrošināšanas polisi, t.i. būvniecības visu risku apdrošināšanas polisi par Darbu kopējo vērtību, šis apakšpunkts nav jāpiemēro.

Ja atbilstoši 11.2 apakšpunkta [Ikmēneša paziņojumi] Pielikumā ir iekļauts Iekārtu un Materiālu saraksts, turpmāk piemērojami šī apakšpunkta nosacījumi.
 
Uzņēmējam ir pienākums apdrošināt Iekārtas un Materiālus, kas iekļauti Iekārtu un Materiālu uzskaitījumā, un kas nogādāti un uzglabāti Darbu izpildes vietā, par summu, kas nav mazāka par pilnu atjaunošanas izmaksu apjomu, ieskaitot piegādi Darbu izpildes vietā. Šī apdrošināšana jāiesniedz Pasūtītājam līdz dienai, kad Uzņēmējs iesniedz Pasūtītājam starpmaksājumu apstiprinājumu, kurā ir iekļauta summa par Iekārtām un materiāliem, kas piegādāti Darbu izpildes vietā, un jāuztur spēkā līdz Darbu Pieņemšanas – nodošanas paziņojuma  vai Būvobjekta pieņemšanas – nodošanas akta parakstīšanas izdošanas datumam.

Apdrošināšanas nosacījumos jābūt iekļautai aizsardzībai pret Iekārtu un Materiālu zaudējumiem un  bojājumiem un / vai pilnīgu bojāeju, par kuriem jāatbild Uzņēmējam un ko izraisījuši pirms Darbu Pieņemšanas – nodošanas paziņojuma izsniegšanas vai Būvobjekta pieņemšanas- nodošanas akta parakstīšanas radušies apstākļi, un pret zaudējumiem un bojājumiem un/vai pilnīgu bojāeju, ko izraisījis Uzņēmējs veicot jebkuras citas darbības (ieskaitot 9. apakšpunktā [Defektu novēršana]).

Iekārtu un Materiālu apdrošināšanas līgumam jābūt noslēgtam tikai par šā Līguma izpildi, un tas ir noslēdzams Uzņēmējas un Pasūtītāja vārdā, un Uzņēmējam un Pasūtītājam ir tiesības saņemt maksājumu no apdrošinātāja, kas pienākas vai tiek sadalīts Uzņēmēja un Pasūtītāja starpā ar vienīgo mērķi novērst zaudējumus vai bojājumus, vai pilnu bojāeju.


	15.1. Strīdu pirmstiesas izšķiršana
15.2. Paziņojums par nepiekrišanu
15.3. Šķīrējtiesa

	Dzēst apakšpunktus.

	15.4. Tiesa
	Papildināt ar apakšpunktu šādā redakcijā:
Jebkuru strīdu, kura risinājumu Pusēm neizdodas panākt savstarpēju pārrunu ceļā, tiek nodots izskatīšanai tiesā saskaņā ar Latvijas Republikas normatīvajiem tiesību aktiem.


	16.1 Līguma pārtraukšana
	Papildināt ar apakšpunktu šādā redakcijā:
Pusēm ir tiesības pirms Izpildes laika beigām pārtraukt Līgumu par to noslēdzot rakstveida vienošanos.  Samaksa tiek veikta 14  dienu laikā no dienas, kad Puses ir parakstījušas 12.6. [Vērtības noteikšana Līguma pārtraukšanas datumā] minēto Darbu izpildes aktu par faktiski izpildītajiem Darbiem, ja Uzņēmējs ir iesniedzis Līguma noteikumiem un šajā punktā minētajam aktam atbilstošu rēķinu.
.

	17.1. Dokumentu pārziņa un iesniegšana
	Papildināt ar punktu šādā redakcijā:
17.1. Puses vienojas, ka Līguma izpildē tiks izmantotas šiem noteikumiem pievienotos dokumentos iekļautās veidnes:
a) Līguma izpildes nodrošinājuma veidnes;
b) Avansa maksājuma veidnes;
c) OBJEKTA PIEŅEMŠANAS UN NODOŠANAS AKTS (2.1.apakšpunkts);
d) BŪVDARBU IZMAIŅU AKTS (10.1.apakšpunkts);
e)  BŪVOBJEKTA  NODOŠANAS UN PIEŅEMŠANAS AKTS (8.2.apakšpunkts).



	Uzņēmējs:
	Pasūtītājs:

	<Uzņēmēja nosaukums>
<paraksta tiesīgās personas amats, vārds un uzvārds>
	<Pasūtītāja nosaukums>
<paraksta tiesīgās personas amats, vārds un uzvārds>

	

(paraksts*)

	

(paraksts*)



*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU.
DOKUMENTA PARAKSTĪŠANAS DATUMS IR PĒDĒJĀ PARAKSTĪTĀJA LAIKA ZĪMOGA DATUMS.

